title: Unien tulkinta

text: Freud laati teoksesta myös 38-sivuisen lyhennelmän ”Über den Traum” (1901), joka julkaistiin lääkäreiden suosimassa julkaisusarjassa ja joka sai aluksi enemmän huomiota kuin itse kirja.


title: Unien tulkinta

text: Psykoanalyyttisen liikkeen alkuvaiheessa "Unien tulkinta" toimi psykoanalyyttisen metoditeoksen korvikkeena. Liikkeen toisessa vaiheessa (noin 1909–1918) teosta pyrittiin muokkaamaan ja laajentamaan yhteisesti, jotta siitä saataisiin symbolitulkinnan ohjekirja. Kolmannessa vaiheessa teos kanonisoitiin klassikoksi.


title: Unien tulkinta

text: "Unien tulkinnan" ensimmäiset käännökset ilmestyivät 1910-luvulla (englanniksi ja venäjäksi 1913). Kirja suomennettiin vuonna 1968, ja vuonna 2010 suomennoksesta ilmestyi 10. painos.


title: Unien tulkinta

text: Alexander Welsh väittää kirjassaan "Freud’s Wishful Dream Book" (1994), että "Unien tulkinta" olisi enemmän kaunokirjallinen kuin tieteellinen teos.


title: Leonard Cheshire

text: Geoffrey Leonard Cheshire (1917–1992) oli englantilainen everstin arvoinen sotilaslentäjä. Hän lensi muun muassa Avro Lancaster -pommikoneita. Leonard Cheshire oli aatelinen ja arvoltaan paroni. Hän sai useita kunniamerkkejä (Distinguished Service Order-DSO, Viktorian risti, Order of Merit) sotilaslentäjänä saavuttamistaan ansioista. Cheshire päätti sotilasuransa vuonna 1946.


title: Leonard Cheshire

text: Leonard Cheshire toimi kuuluisassa erikoislaivueessa 617. Se mm. upotti Tirpitzin, hyökkäsi sillanpääasemia, sukellusvenetukikohtia ja patoja sekä laukaisuasemia vastaan. Yksikkö tuli tunnetuksi nimellä ""Dambusters"". Se käytti monesti erikoisia pommeja, kuten ""Tallboy"" sekä ""Grand Slam"". Jälkimmäinen antoi myös nimen Juice Leskisen yhtyeelle. Ruhrin alueen Sorpen, Möhnen ja Ederin patoja vastaan hyökättiin kimmahtavilla syvyyspommeilla. Myöhemmin, Kylmän sodan puhjetessa, 617. laivue varustettiin atomipommein, joita käyttämään se oli RAF:n ensimmäisiä. Leonard Cheshire oli itse atomiaseiden käytöstä kauhistunut, Nagasakin pommituksen omin silmin nähtyään.


title: Leonard Cheshire

text: Cheshiren ura lentoupseerina alkoi kesäkuussa 1940. Toinen pestauskierros seurasi tammikuussa 1941. Hän osallistui ilmahyökkäyksiin Berliiniä, Bremeniä, Duisburgia, Esseniä, Kieliä sekä Kölniä vastaan. Cheshiren ohjaama lentokone sai kranaattiosuman runkoonsa Kölnin yläpuolella marraskuussa 1940, mutta tehtävää jatkettiin osuman saamisesta huolimatta. Hänen kolmas rekrytointijaksonsa alkoi elokuussa 1942.


title: Leonard Cheshire

text: Cheshire ylennettiin everstiksi lokakuussa 1943. Hän oli osallisena matalapommituksissa, hyökkäyksissä muun muassa Augsburgiin sekä Müncheniin sekä kehitti "Pathfinder"-menetelmää (suom. "polunlöytäjä"), jossa tietyt koneet pudottivat soihtuja merkiksi pommikoneille. Hän suoritti arviolta 100 lentotehtävää. Hän toimi päällikkötehtävissä omassa yksikössään, 617. raskaassa erikoispommituslaivueessa.


title: Leonard Cheshire

text: Eversti Cheshire oli yhdessä fyysikko William Penneyn kanssa tarkkailulentokoneessa tekemässä havainnointia Nagasakin pommituksesta. Hiroshimaan suuntautuneelle pommituslennolle heitä ei päästetty, kenraali Curtis LeMayn päätöksellä. Cheshiren kuvailtiin järkyttyneen niin suuresti näkemästään, että päätti omistaa loppuelämänsä vammautuneiden auttamiselle. Hänen nimeään kantava hyväntekeväisyysrahasto on edelleen toiminnassa.


title: Best of... (Sian albumi)

text: Best of... on australialaisen laulaja-lauluntekijän Sian kokoelma-albumi. Albumi julkaistiin Australiassa maaliskuussa 2012. Albumi sisältää Sian soolokappaleita vuosilta 1997–2012 sekä David Guettan, Zero 7:n ja CSS:n kanssa tehdyt kappaleet.


title: Ragnar Ypyä

text: Ragnar Amandus Ypyä (20. toukokuuta 1900 Helsinki – 5. lokakuuta 1980 Tukholma) oli suomalainen arkkitehti. Hänen toinen vaimonsa vuodesta 1936 oli arkkitehti Martta Martikainen-Ypyä. Ypyät työskentelivät paljon yhdessä.


title: Ragnar Ypyä

text: Ypyän vanhemmat olivat kultaaja Amandus Andersson ja Olga Juusonen ja ensimmäinen puoliso vuodesta 1929 vuoteen 1934 Senja Viljola. Kirjoitettuaan ylioppilaaksi Helsingin suomalaisesta normaalilyseosta vuonna 1920 Ypyä opiskeli Suomen Teknillisessä korkeakoulussa, josta hän valmistui arkkitehdiksi 1928. Opiskeluaikanaan Ypyä oli töissä Alvar Aallon arkkitehtitoimistossa vuosina 1924-25 ja siirtyi sieltä 1926 puolustusministeriöön suunnittelutehtäviin ja Pioneerikouluun rakennusopin opettajaksi. Ypyä oli perustanut vaimonsa arkkitehti Martta Martikainen-Ypyän kanssa toimiston Viipuriin vuonna 1936, toimisto siirtyi Helsinkiin vuonna 1939.


title: Ragnar Ypyä

text: Vuonna 1936 Ypyä myös valittiin Viipurin kaupunginarkkitehdiksi Uno Ullbergin jälkeen, jossa virassa hän oli helmikuuhun 1940 asti. Hän oli lyhyen aikaa Rakennushallituksessa arkkitehtina, kunnes hänet nimitettiin yliarkkitehdiksi puolustusministeriön uudisrakennustoimistoon. Ypyä palasi Viipuriin kaupunginarkkitehdiksi vuosiksi 1942-1944. Sodan jälkeen hän muutti Helsinkiin, jossa hän toimi yksityisarkkitehtina. Ypyä työskenteli Ruotsissa Hakon Ahlbergin toimistossa 1947-1948. Hän osallistui muun muassa Tukholman keskusrautatieaseman laajennustöiden suunnitteluun ja oli mukana suunnittelemassa kahta sairaalaa, toista Yhdysvaltoihin ja toista Venezuelaan. Hän oli rakennusopin vt. professori Teknillisessä korkeakoulussa vuodesta 1949 vuoteen 1951. Professorin arvonimen Ypyä sai vuonna 1971. Sotilasarvoltaan hän oli insinöörikapteeni.


title: Ragnar Ypyä

text: Ypyä osallistui useisiin arkkitehtikilpailuihin uransa aikana ja saavutti niissä hyviä sijoituksia. Yhdessä vaimonsa kanssa hän sai vuosien 1930 ja 1960 välillä 29 sijoitusta, joukossa muun muassa voitot Helsingin messuhallikilpailussa ja Turun vesitornikilpailussa. Vuonna 1951 Ypyä yhdessä puolisonsa sekä arkkitehti Veikko Malmion kanssa voitti Kööpenhaminan Glostrupin keskussairaalan kansainvälisen arkkitehtuurikilpailun. Tästä voitosta lähtien hän omistautui pelkästään suunnittelutyölle, oma toimisto hänellä oli Kööpenhaminassa 1952-1960.


title: Rune Gustafsson

text: Rune Gustafsson (1. joulukuuta 1919 – 25. kesäkuuta 2011) oli ruotsalainen keskimatkojen juoksija.


title: Rune Gustafsson

text: Urheilu-uransa aikana 1940-luvulla Rune Gustafsson edusti IFK Värnamota ja myöhemmin saman paikkakunnan Wärnamo SK:ta.


title: Rune Gustafsson

text: Huippuvuodeksi muodostui kesä 1946, jolloin hän paransi Boråsissa kymmenyksellä saksalaisen Rudolf Harbigin 1000 metrin aikaa lukuihin 2.21,4. Samana kesänä hän saavutti myös 800 metrillä Euroopan mestaruuden Oslossa. Suomi-Ruotsi maaotteluihin Gustafsson osallistui ainoastaan kerran kesällä 1946 Helsingissä 1500 metrillä. Samana kesänä 1946 hän oli myös Ruotsin mestari 800 metrillä.


title: Rune Gustafsson

text: Syksyllä 1947 Rune Gustafsson oli mukana ruotsalaiskvartetissa, jonka muut jäsenet olivat Hans Liljekvist, Ingvar Bengtsson, ja Olle Lindén. Joukkue juoksi 4x880 jaardin ME:n ajalla 7.29,0.


title: Rune Gustafsson

text: Urheilu-ura kesti aina kesään 1951. Menestyksekkään uransa perusteella Rune Gustafsson kuului Ruotsissa yleisurheilijoiden Mestariurheilijoihin ns. Stora Grabbar-ryhmään jäsenenä #267.


title: Somalian jalkapallomaajoukkue

text: Somalian jalkapallomaajoukkue, lempinimeltään "Ocean Stars", edustaa Somaliaa miesten kansainvälisissä jalkapallo-otteluissa. Joukkuetta hallinnoi Somalian jalkapalloliitto.


title: Somalian jalkapallomaajoukkue

text: Maassa käynnissä olevan sisällissodan vuoksi kaikki kansainvälisen jalkapalloliiton FIFAn alaisuudessa pelattavat ottelut täytyy pelata maan rajojen ulkopuolella, mukaan lukien MM-karsintaottelut sekä Afrikan-mestaruuskilpailujen karsinnat.


title: Somalian jalkapallomaajoukkue

text: Somalia ei ole kertaakaan selvinnyt historiansa aikana mukaan kansainväliseen arvoturnaukseen. Maan tunnetuin nykypelaaja on maajoukkueen kapteeni Cisse Abshir, joka on pelannut Norjan pääsarjan Tippeligaenin Lillestrøm SK:ssa. Abshir on myös Somalian maajoukkuehistorian paras maalintekijä, ainoana yli 30 maalia tehneenä pelaajana.


title: Somalian jalkapallomaajoukkue

text: Parhaimmillaan Somalia on ollut FIFA-rankingin sijalla 158 vuonna 1995. Sijoitus on kuitenkin tippunut viime vuosina selkeästi.


title: Aurelia

text: Aurelia on kiekkomeduusoihin kuuluva suku, johon kuuluu Itämeressäkin yleinen korvameduusa ("Aurelia aurita"). Suku esiintyy kaikkien mantereiden rannikoilla Antarktista lukuun ottamatta. Suvun lajien jaottelu ei ole täysin vakiintunut. Usein sukuun on luettu kolme lajia, joista "Aurelia labiata" jaetaan edelleen useampaan morfologiseen muotoon. "Aurelia aurita" esiintyy lähinnä Euroopan merissä, kun taas "Aurelia labiata" esiintyy Tyynenmeren puolella. Tyynenmeren "Aurelia limbata" on mahdollisesti "Aurelia labiatan" värimuunnos.


title: Carl-Gustaf Rossby

text: Carl-Gustaf Arvid Rossby (1898–1957) oli ruotsalainen matemaatikko ja fyysikko, josta tuli dynaamisen meteorologian uranuurtaja Norjassa ja Yhdysvalloissa.


title: Carl-Gustaf Rossby

text: Rossby syntyi ja kasvoi Tukholmassa ja suoritti siellä maisterin tutkinnon 19-vuotiaana, pääaineinaan matematiikka, mekaniikka ja tähtitiede. Valmistuttuaan hän lähti Bergeniin Vilhelm Bjerknesin johtamaan meteorologiseen tutkimusryhmään, jossa tutkittiin "ilmakehän liikkuvia epäjatkuvuuksia" (joita myöhemmin alettiin kutsua rintamiksi).


title: Carl-Gustaf Rossby

text: Vuonna 1921 Rossby oli Saksassa aerologisella leija-asemalla tutkimassa ylemmän ilmakehän ilmiöitä, ja totesi tarvitsevansa lisää teoreettisia opintoja. Hän palasi Tukholman yliopistoon ja suoritti siellä lisensiaattitutkinnon 1925.


title: Carl-Gustaf Rossby

text:
Seuraavana vuonna hän lähti stipendiaatiksi Yhdysvaltoihin. Hänen ensimmäisessä työpaikassaan "Weather Bureaussa" modernit eurooppalaiset ajatukset ilmakehän epäjatkuvuuksista, polaaririntamasta ja ilmamassoista eivät olleet suosiossa, mutta onneksi Guggenheimin säätiö alkoi kehittää lentosääpalvelua, ja Rossby siirtyi sinne. Saman säätiön tuella hän siirtyi Massachusetts Institute of Technologyyn eli MIT:hen, ja alkoi vetää siellä Yhdysvaltojen ensimmäistä meteorologian akateemista koulutusohjelmaa. Yhdessä opiskelijoidensa kanssa hän kehitti meteorologian perustavia laskentamenetelmiä: instabiilisuuden aiheuttaman nousuliikkeen laskentamenetelmiä termodynaamisten diagrammien avulla, ja ilmakehän turbulenssiin ja kitkaan liittyviä teorioita. Meteorologian lisäksi Rossby tutki meritiedettä, merivirtoja ja niiden vaikutusta ilmakehään.
Ennen lähtöään MIT:stä 1930-luvun lopussa Rossby julkaisi klassiset paperinsa absoluuttisen vorticityn säilymisestä ja länsivirtaukseen kehittyvistä pitkistä aalloista.


title: Carl-Gustaf Rossby

text: Rossby siirtyi Chicagon yliopistoon ja jatkoi ilmakehän yleisen kiertoliikkeen ja suurikokoisten sääjärjestelmien tutkimista. Sodan jälkeen hänen ympärilleen kertyi lahjakkaita jatko-opiskelijoita ja johtavia eurooppalaisia tiedemiehiä, joista nimekkäin oli Erik Palmen Suomesta. He tutkivat yhdessä suihkuvirtauksia ja niiden aaltoja. Rosby osallistui myös numeerisen säänennustamisen kehitystyöhön.


title: Carl-Gustaf Rossby

text: MIT myöntää vuosittain parhaasta väitöskirjasta Rossby-palkinnon. Myös Amerikan Meteorologinen Seura myöntää vuosittain Rossby-palkinnon.


title: Carl-Gustaf Rossby

text: Rossby palasi Ruotsiin 1940-luvun lopussa, ja Tukholman yliopistoon perustettiin meteorologian laitos. Aikaisempien toimien jatkamisen lisäksi Rosby paneutui siellä myös ilmakemiaan.


title: Encyclopedia of Life

text: Encyclopedia of Life ("EOL") on vapaa tietosanakirja, jonka tarkoituksena on dokumentoida maapallon kaikki 1,9 miljoonaa tunnistettua elävää eliötä. Tietokantaa päivitetään jo olemassaolevista asiantuntijoiden kokoamista tietokannoista ja myös käyttäjät voivat osallistua sen ylläpitämiseen. Sivusto julkaistiin 26. helmikuuta 2008.


title: Encyclopedia of Life

text: Sivustosta julkaistiin 5. syyskuuta 2011 uusi versio, EOLv2.


title: Kofiniittinen topologia

text: Kofiniittinen topologia on topologia, johon kuuluu avoimina joukkoina vain tyhjä joukko ja joukot, joiden komplementti on äärellinen; kääntäen siis ainoat suljetut joukot ovat äärelliset joukot ja koko avaruus. Symbolisesti se esitetään


title: Kofiniittinen topologia

text: Esimerkiksi luonnollisten lukujen joukon kofiniittisessä topologiassa mm. joukot ”suurempi kuin kolme” ja ”erisuuri kuin 7 tai 8” ovat avoimia. Kaikki äärettömät joukot eivät kuitenkaan ole avoimia: esimerkiksi kaikkien parillisten lukujen joukko ei ole avoin, koska sen komplementti eli parittomien lukujen joukko ei ole äärellinen.


title: Kofiniittinen topologia

text: Teknisesti jokaiselle joukolle voidaan määritellä kofiniittinen topologia. Äärellisen joukon tapauksessa tuloksena on diskreetti topologia.


title: Fumonisiinit

text: Fumonisiinit ovat punahomeiden ("Fusarium") tuottamia mykotoksiineja eli sienimyrkkyjä. Fumonisiineja tuottaa esimerkiksi "Fusarium verticillioides" -niminen homelaji.


title: ARO

text: ARO (Auto România) oli romanialainen autojen valmistaja, joka oli erikoistunut nelivetoisiin henkilö- ja hyötyajoneuvoihin. Tehdas aloitti 1957, toiminta lopetettiin 2003. AROa valmistettiin lisenssillä myös muualla Euroopassa. Daihatsu-moottorilla varustettua AROa Espanjassa ja Portugalissa nimillä Hisparo ja Portaro. Italiassa ARO-Ciemme valmisti Volkswagen-moottorilla AROja ACM-tuotemerkillä.


title: ARO

text: AROjen valmistuksen on Tšekin tasavallassa aloittanut uudelleen Auto Max Czech (AMC) -niminen yhtiö. Myös Brasiliassa on valmistettu lisenssillä Aroja.


title: ARO

text: Moottoreina on käytetty sekä tehtaan omia että lisensillä valmistettuja moottoreita, muu voimalinja oli omaa tuotantoa.


title: ARO

text: Teollisuuslaitoksen pinta-ala oli isoimmillaan 35 000 neliömetriä. ARO valmisti historiansa aikana yli 380 000 ajoneuvoa, 2/3 osaa tuotannosta meni vientiin 110 maahan, viidessä maanosassa. Ennen vuotta 1989 jo noin 90 % ARO tuotannosta meni vientiin. ARO valmisti myös Romanian autoteollisuuden nopeimman auton, 24-sarjaan kuuluneen, Ford Cosworth V6-moottorisen, 180 hv:n auton nopeus oli yli 190 km/h.


title: ARO

text: Câmpulungin teollisuuden historia juontaa vuoteen 1885, kun Letea S.A. rakensi sinne sellu- ja paperitehtaan. Paperitehtaan entisissä rakennuksissa oli toisen maailmansodan Romanian armeijan varastotiloja. Vuonna 1944 siellä aloitti toimintansa yhtiö, joka valmisti muun muassa potkurinlapoja lentokonevalmistaja IAR Brasoville. Vuosina 1945–1950 yhtiö huolsi Romanian ja Neuvostoliiton sotavoimien kalustoa. Vuoden 1950 jälkeen aloitettiin erilaisten maatalouden hyötykalujen valmistus. Vuonna 1953 tehtaan henkilöstö suunnitteli ja rakensi ensimmäisen romanialaisen moottoripyörän IMS-53:n, sitä valmistettiin kaikkiaan 12 kappaletta. Nimi IMS on lyhenne tehtaan nimestä Intereprinderea Metalurgică de Stat. Autotehdas aloitti vuonna 1957 mallilla IMS-57, se oli ensimmäinen IMS-sarjan ajoneuvo ja valmistettiin GAZ-69-lisenssillä. Vuonna 1959 IMS-57-mallin korvasi M59, sitä seurasi 1964 täysin uusi malli M461. Vaikka se perustuikin edeltäjiinsä, M461 oli tekniikaltaan kehittyneempi ja viimeistelyltään tasokkaampi.


title: ARO

text:
1972 ARO esitteli täysin uuden malliston, 24-sarjan, joka sisälsi monia eri moottori- ja koriversioita. ARO 24-sarja sai ”pikkuveljen” 1980, kun 10-sarja esiteltiin. Myös siitä löytyi lukuisia versioitaa, eri moottoreilla ja 4x2 sekä 4x4 vetotavoilla.33x
320:n seuraaja, akseliväli 3350 mm, saatavana useita malleja:35x
330-pohjainen malli, matala maavara ja akseliväli 3 500 mm. Saatavana useita malleja:4xx-sarjaAro 12 / Dacia Break - TT


title: ARO

text: Vuonna 1987 14 autoa tuotettiin yhteistyössä Dacian kanssa. Alusta ja kori oli Dacialta, tekniikka AROlta.


title: ARO

text: Aro 304 ja 306


title: ARO

text: Aro mallia 304 valmistettiin vain neljä kappaletta ja ne tehtiin erityisesti Nicolae Ceaușesculle. Erikoispiirteitä oli nahkaverhoilu, sähköinen kattoikkuna, sekä ilmastointi. Virallisesti autot kuuluivat Romanian Kommunistiselle puolueelle (Partidul Comunist Român, PCR)


title: ARO

text: Vuonna 1998 yhdysvaltalainen liikemies John Perez tarjosi franchise-sopimuksia yhdysvaltalaisille autojen jälleenmyyjille. Noin 200 kauppiasta maksoi myyntioikeuksista 75 000 dollaria, kaikkiaan noin 15 miljoonaa dollaria. Näitä jälleenmyyntioikeuksia kauppasi yhtiö nimeltä East European Imports. ARO esiteltiin myyntiin Varsovan liiton ylijäämävaraston sotilasajoneuvoina. Kun jälleenmyyntisopimukset oli saatu kaupaksi kauppiaita painostettiin autojen ennakkomaksuun, ennen niiden toimittamista Floridassa väitetyksi olleesta terminaalista. Kauppiaat kieltäytyivät tästä ja edellyttivät ehdoksi maksua kun autot on toimitettu. Tämä johti siihen että East European Imports lopetti toimintansa.


title: ARO

text: Syyskuussa 2003 Romanian valtio teki kaupat ja myi 68,7 % AROsta John Perezin omistamalle Cross Lander-yhtiölle hintaan 180 000 dollaria. Sopimus edellytti, että yhtiö investoisi AROon kaksi miljoonaa dollaria. Niin ei kuitenkaan tapahtunut. Sen sijaan Perezin yhtiö myi kaikki AROn työkalut ja tuotantolaitteet pois. Se oli vastoin yksityistämislakia, ja Romanian valtio haastoi 2006 John Perezin oikeuteen sopimusrikkomuksesta ja asiakirjaväärennöksestä.


title: ARO

text: John Perezin omistama Cross Lander USA Inc. suunnitteli ARO 244-mallin vientiä Yhdysvaltain markkinoille mallinimellä Cross Lander 244X. Yhtiön rahoitus kuitenkin loppui, joten Cross Lander USA Inc. irtisanoi henkilöstönsä, myi pääkonttorinsa ja lopetti toiminnan helmikuussa 2006.


title: ARO

text: ARO haettiin konkurssiin kesäkuussa 2006.


title: ARO

text: Vuonna 2006 Amrom Automotive aloitti neuvottelut AROn velkojien kanssa, jotta yhtiö välttyisi konkurssilta. Tarkoitus oli, että Câmpulungin tehtailla tuotettaisiin jatkossakin ajoneuvoja ARO-nimen alla.


title: ARO

text: Toukokuussa 2007 poliitikko Ion Ratiun pojan, liikemies Nicolae Ratiun omistama yhtiö Landmark Management osti AROn omaisuuden ja tehdasrakennukset hintaan 16,5 miljoonaa RON. Tarkoituksena on teollisuuslaitosten ja infrastruktuurin kunnostaminen ja autojen valmistuksen aloittaminen ARO-nimellä.


title: Darfo Boario Terme

text: Darfo Boario Terme on kunta Brescian maakunnassa Italiassa. Kunnan nimessä yhdistyvät Darfo sekä Boario Terme, paikan kaksi suurta asutuskeskusta. Kunnassa on vajaat 16 000 asukasta, ja sen pinta-ala on 36 neliökilometriä.


title: Darfo Boario Terme

text: Darfo Boario Termen alueella sijaitsee muun muassa Morojärvi. Kunta rajoittuu Angolo Termeen, Artogneen, Esineseen, Gianicoon, Piancognoon ja Rognoon.


title: Hlinka Gretzky Cup

text: Hlinka Gretzky Cup (alun perin Phoenix Cup, myös nimillä Nations Cup, U-18 Junior World Cup ja Ivan Hlinkan muistoturnaus) on vuosittain järjestettävä jääkiekkoturnaus alle 18-vuotiaiden maajoukkueille. Sen järjestävät joka toinen vuosi vuorotellen Kanadan jääkiekkoliitto Hockey Canada ja urheilumarkkinointiyritys Oilers Entertainment Group (OEG) sekä Tšekin ja Slovakian jääkiekkoliitot.


title: Hlinka Gretzky Cup

text: Turnaus on Kanadassa arvostetumpi kuin IIHF:n järjestämät alle 18-vuotiaiden maailmanmestaruuskilpailut. Yhtenä syynä tähän on pidetty Kanadan ja Yhdysvaltojen mahdollisuutta saada Hlinka Gretzky Cupiin paras mahdollinen joukkue, sillä Kanadassa CHL:n alaisten junioriliigojen (QMJHL, OHL ja WHL) ja Yhdysvalloissa USHL-junioriliigan pudotuspelejä pelataan samaan aikaan alle 18-vuotiaiden MM-kilpailujen kanssa. Hlinka Gretzky Cupia arvostetaan myös NHL:n kykyjenetsijöiden keskuudessa pelaajien näytönpaikkana.


title: Hlinka Gretzky Cup

text: Eniten mestaruuksia turnauksessa on voittanut ylivoimaisesti Kanada 22 kultamitalillaan.


title: Hlinka Gretzky Cup

text: Turnaus pelattiin ensimmäisen kerran vuonna 1991 Japanissa nimellä Phoenix Cup. Siihen osallistuivat Kanada, Yhdysvallat, Neuvostoliitto ja isäntäjoukkue Japani. Vuosina 1992, 1993 ja 1995 turnaus pelattiin Japanissa nimellä Pacific Cup. Vuoden 1994 turnaus pelattiin välissä Meksikossa nimellä La Copa Mexico. Turnaukseen osallistuivat viitenä ensimmäisenä vuotena alkuperäiset joukkueet (Neuvostoliiton hajottua Venäjä).


title: Hlinka Gretzky Cup

text: Vuonna 1996 turnaus pelattiin Pacific Cup -nimellä ensimmäisen kerran Kanadassa. Venäjän tilalle turnaukseen osallistui ensimmäisen kerran Suomi, joka saavutti pronssia voitettuaan pronssiottelussa Japanin lukemin 11–0. Vuodesta 1997, vain neljä vuotta Tšekkoslovakian Tšekin ja Slovakian valtioiksi jakaneen samettieron jälkeen maat isännöivät turnausta vuorotellen joka toinen vuosi vuoteen 2001 saakka. Turnausta pelattiin vuodet 1997–2002 joukkuemäärästä riippuen nimellä Nations Cup. Ensimmäisenä vuonna Three Nations Cupiin osallistui isäntäjoukkueiden lisäksi vain Kanada. Vuonna 1998 turnaus laajeni neljän joukkueen Four Nations Cupiksi, jolloin siihen osallistui neljäntenä joukkueena ainoan kerran Valko-Venäjä. Vuonna 1999 Valko-Venäjän korvasi Yhdysvallat. Vuonna 2001 turnaus laajeni kuuden joukkueen Six Nations Cupiksi, jolloin siihen osallistuivat ensimmäisen kerran Ruotsi ja Sveitsi sekä Yhdysvallat korvannut Venäjä. Vuonna 2002 turnaus laajeni lopulta nykyiseen kahdeksaan joukkueeseen, kun Suomi ja Yhdysvallat palasivat mukaan.


title: Hlinka Gretzky Cup

text: Vuonna 2003 turnaus nimettiin U-18 Junior World Cupiksi. Tšekki ja Slovakia siirtyivät vuorovuosina isännöimisestä isännöimään turnausta yhdessä. Se järjestettiin pääasiassa Tšekin Břeclavissa ja Slovakian Piešťanyssä, mutta sitä pelattiin myös myös Tšekin Hodonínissa (2004, 2007, 2008 ja 2009) ja Slovakian Bratislavassa (2015, 2016 ja 2017). Vuonna 2006 turnaus pelattiin ensimmäisen kerran nimellä Ivan Hlinkan muistoturnaus. Uudelleennimeämisellä haluttiin kunnioittaa vuonna 2004 auto-onnettomuudessa menehtynyttä tšekkiläistä jääkiekkoilijaa ja valmentajaa Ivan Hlinkaa, joka valmensi myös NHL:ssä.


title: Hlinka Gretzky Cup

text: Tammikuussa 2018 Kanadan jääkiekkoliitto Hockey Canada ja Oilers Entertainment Group (OEG) pääsivät Tšekin ja Slovakian jääkiekkoliittojen kanssa yhteisymmärrykseen turnauksen uudelleennimeämisestä Hlinka Gretzky Cupiksi myös kaikkien aikojen parhaana jääkiekkoilijana pidetyn kanadalaisen Wayne Gretzkyn mukaan, kun vuoden 2018 turnaus järjestettiin ensimmäisen kerran Kanadan Albertan Edmontonissa ja Red Deerissä. Turnaus järjestetään Edmontonin Rogers Placessa myös vuosina 2020 ja 2022, kun taas vuosien 2019 ja 2021 turnaukset pelataan Euroopassa. Turnauksen nimessä säilytettiin tämän myötä myös Ivan Hlinkan nimi.


title: Morojärvi

text: Morojärvi () on järvi Brescian maakunnassa Italiassa. Se sijaitsee Darfo Boario Termen ja Angolo Termen kuntien alueella 381 metrin korkeudessa. Järven pinta-ala on 0,174 neliökilometriä ja se on enimmillään 42,2 metriä syvä. Vuonna 1973 perustettiin Morojärven ystävien järjestö, joka on edelleen toiminnassa.


title: Åsa Lindberg

text: Åsa Inga-Lill Lindberg (s. 12. huhtikuuta 1979 Turku) on suomalainen yleisurheilija. Hänen päälajeinaan olivat heittolajit; kuulantyöntö, moukarinheitto, kiekonheitto sekä keihäänheitto. Lindberg edusti Pargas Idrottsföreningiä ja viimeisten urheiluvuosiensa ajan hän valmensi itse itseään. Keihäänheitossa Lindberg on heittänyt ennätyksekseen 57,01 m vuonna 2003 ja se oikeuttaa Suomen kaikkien aikojen tilastossa sijalle 14.


title: Nina Schvedoff

text: Nina Pia Johanna Schvedoff (s. 14. toukokuuta 1985 Järvenpää) on suomalainen moukarinheittäjä. Hän on edustanut vuodesta 2009 lähtien Keski-Uudenmaan Yleisurheilua ja hänen valmentajinaan ovat toimineet vuodesta 2005 lähtien Asko Airikka ja Mika Laaksonen. Kalevan kisoissa Schvedoff on voittanut pronssia Tampereella 2008. Hän on heittänyt ennätyksekseen 61,88 m vuonna 2009.


title: Medici, palkkasoturi

text: Medici, palkkasoturi ("Il mestiere delle armi") on Ermanno Olmin ohjaama italialainen elokuva vuodelta 2001.


title: Medici, palkkasoturi

text: Dokumentoituihin tosiasioihin pohjautuvan elokuvan päähenkilö on kuuluisaan firenzeläiseen Medicien sukuun kuuluva sotilas Joanni de’ Medici (1498–1526). Elokuva alkaa vaiheesta, jolloin hän on kuollut haavoituttuaan Kaarle V:ttä vastaan käydyssä Mantovan taistelussa. Tapahtumat kuvataan takaumina. Vähäeleinen elokuva eroaa ilmeiltään mahtipontisista Hollywoodin historiankuvauksista. Se on hillitty ja hidastempoinen art-house-elokuva.


title: Polyketidit

text: Polyketidi on sekundäärimetaboliitti, joita bakteerit, sienet, kasvit ja eläimet tuottavat biosynteesin avulla. Ne jaotellaan kolmeen ryhmään: tyypin I polyketidit (yleensä makrolidejä), tyypin II polyketidit (yleensä aromaattisia molekyylejä) ja tyypin III polyketidit (yleensä sienten tuottamia pieniä aromaattisia molekyylejä). Polykedidejä muodostuu lähes kaikissa elävissä organismeissa. Ne ovat rakenteellisesti hyvin monimutkaisia biologisesti aktiivisia yhdisteitä. Monet antibioottilääkkeet ovat rakenteeltaan polyketidejä.


title: Valtaetäisyys

text:
Valtaetäisyys on yksi viidestä kulttuurin ulottuvuudesta, joita kulttuurintutkija Geert Hofstede on tutkinut.
Valtaetäisyys kuvaa yhteiskunnan vähävaltaisimpien suhtautumista vallan epätasaiseen jakautumiseen yhteiskunnassa.
Korkean valtaetäisyyden maissa jokaisella on osansa hierarkiassa eikä asemaa kyseenalaisteta. Yhteiskunnissa, joissa on matala valtaetäisyys, ihmiset kyseenalaistavat vallanjakoa ja heillä on halu tasapuolistaa vallan jakautumista.


title: Valtaetäisyys

text: Suomen luku on matala (33). Lukuun vaikuttaa suomalaisten itsenäisyys, yhtäläiset oikeudet, esimiesten tavoitettavuus, johtajien kouluttautuminen ja käytännöllinen hierarkia. Power Distance Index


title: Blake Pietila

text: Blake Chester Pietila (s. 20. helmikuuta 1993 Brighton, Michigan, Yhdysvallat) on yhdysvaltalainen jääkiekkoilija, joka pelaa NHL-joukkue New Jersey Devilsin organisaatiossa. Hän pelannee lähinnä AHL-joukkue Albany Devilsissa. Pietila on pelipaikaltaan vasen laitahyökkääjä, mutta hän osaa pelata myös keskellä. "The Hockey News" -sivuston mukaan Pietila on pelityyliltään puolustava hyökkääjä, joka tekee ainakin farmissa kohtalaisen hyvin tulosta hyökkäyspäässä. Sivuston mukaan hän ei ole kuitenkaan kovin isokokoinen ja Pietilan rajalliset hyökkäyspään taidot riittänevät NHL:n puolella alempiin ketjuihin.


title: Blake Pietila

text: Pietilan varasi kesällä 2009 omissa varaustilaisuuksissaan sekä OHL-joukkue Windsor Spitfires 171. pelaajana että USHL-joukkue Sioux Falls Stampede koko varaustilaisuuden seitsemäntenä pelaajana. Hän ei kuitenkaan siirtynyt kumpaankaan seuraan, vaan Pietila pelasi lähinnä Yhdysvaltain kehitysmaajoukkueissa kausina 2009–2010 ja 2010–2011, mm. USHL-liigaa. NHL-joukkue New Jersey Devils varasi hänet viidennellä kierroksella 129. pelaajana kesällä .


title: Blake Pietila

text: Kaudeksi 2011–2012 Pietila siirtyi Michiganin teknillisen yliopiston joukkueeseen. Kauden 2012–2013 päätteeksi hänet valittiin WCHA:n akateemiseen tähdistökentälliseen. Kaudella 2013–2014 Pietila voitti Techin sisäisen syöttöpörssin ja jakoi sisäisen pistepörssin voiton Alex Petanin kanssa. Kaudella 2014–2015 hän nousi joukkueensa kapteeniksi. Pietila valittiin kauden päätteeksi WCHA:n kolmanteen tähdistökentälliseen.


title: Blake Pietila

text: Toukokuussa 2015 Pietila solmi kaksivuotisen tulokassopimuksen New Jersey Devilsin kanssa. Hän aloitti kauden 2015–2016 AHL-joukkue Albany Devilsissa, jossa Pietilan tulokaskausi toi 58 runkosarjaottelussa tehot 10+7=17 ja kahdeksassa playoff-ottelussa tehot 3+3=6. Hän debytoi kauden aikana myös New Jerseyn NHL-joukkueessa, jossa Pietila pelasi seitsemän runkosarjaottelua tehopistein 1+1=2. Hän teki NHL-debyyttinsä runkosarjan lopulla 24. maaliskuuta 2016 vieraissa Pittsburgh Penguinsia vastaan. Pietila sai ottelussa jääaikaa 12.17 minuuttia ja hän taklasi kahdeksan kertaa, mikä oli eniten Devilsin joukkueesta. NHL-uransa avausmaalin Pietila teki viidennessä ottelussaan 31. maaliskuuta 2016 vieraissa Florida Panthersia vastaan.


title: Blake Pietila

text: Pietila pelasi alle 20-vuotiaiden MM-kilpailuissa vuonna 2013, jolloin hän voitti maailmanmestaruuden. Pietila oli voittamassa alle 18-vuotiaiden maailmanmestaruutta vuonna 2011 sekä World U-17 Hockey Challengen kultaa vuonna 2010.


title: Blake Pietila

text: Pietilan isoisä syntyi ja kasvoi Suomessa. Blake Pietilan isoveli Chad sekä serkut Aaron ja Phil Pietila sekä Tyler Heinonen ovat pelanneet myös Michigan Techissa. Blake Pietilan serkkuihin kuuluu myös hänen kanssaan New Jersey Devilsin organisaatiossa pelannut Ben Johnson.


title: Jacob Bjerknes

text: Jacob Aall Bonnevie Bjerknes (1897–1975) oli norjalainen meteorologi. Hänen tutkimustuloksensa matalapaineiden kehityksestä ilmamassoja erottavien rintamapintojen yhteydessä ovat nykyaikaisen sään ennustamisen perusteita. Hän oli Vilhelm Bjerknesin poika, ja auttoi ensimmäisen maailmansodan aikana isäänsä perustamaan Norjaan sääasemien verkon. Näiden avulla he selvitiivät polaaririntaman rakenteen. Bjerknes muutti Yhdysvaltoihin vuonna 1939.


title: Perpendikulaarityyli

text: Perpendikulaarityyli on Englannissa syntynyt rakennustyyli, joka oli vallalla 1300-luvun loppupuoliskolta alkaen 1500-luvulle. Se on osa goottilaista suuntausta, ja sen tunnuspiirteitä on ruusustossa vallitsevana oleva pystyviiva.


title: Pavlopétri

text: Pavlopétri () oli Lakonian rannikolla Peloponnesoksen niemimaalla Kreikassa sijainnut kalkoliittisen ja pronssikauden kaupunki. Nykyisin Pavlopétri sijaitsee meren pohjassa, ja on maailman vanhin veden alle joutunut arkeologinen kohde. Pavlopétrin kaupunki sijaitsee 3–4 metriä merenpinnan alapuolella Pavlopétrin ja Elafónisoksen saarten koillispuolella. Kaupungin hautausmaa on 2–3 metrin syvyydessä.


title: Pavlopétri

text:
Tohtori ja merigeoarkeologi Nicholas Flemming brittiläisestä Southamptonin yliopistosta löysi Pavlopétrin vuonna 1967, ja seuraavana vuonna Flemmingin johtama ryhmä arkeologeja Cambridgen yliopistosta kartoitti Pavlopétrin alueen. Ryhmä löysi alueelta esimerkiksi obsidiaania, figuriineja ja keramiikkaa. Nämä löydöt on ajoitettu noin vuosille 2800–1180 eaa. eli varhais-, keski- ja myöhäishelladiselle kaudelle. Seuraavan kerran vasta 2000-vuosikymmenen lopulla brittiläisen Nottinghamin yliopiston tohtori ja arkeologi Jon Henderson kreikkalais-brittiläisine ryhmineen pääsi Kreikan hallituksen luvalla tutkimaan Pavlopétriä. Uusissa tutkimuksissa on löytynyt 9 000 neliömetrin laajuinen alue, josta on löydetty rakennuksia ja keramiikkaa. Tämän löydön perusteella on ehdotettu, että Pavlopétri olisi ollut asutettu vähintään vuosina 2800–1100 eaa. Kaikkiaan Pavlopétrin arkeologisella kohteella on kokoa kolme hehtaaria.
Arkeologien mukaan kaupunki perustettiin noin vuoden 2800 eaa. tienoilla. Tältä ajalta on säilynyt ehjinä pihamaita, teitä, rakennuksia ja hautakammioita. Mykeneläisen kulttuurin ajalta eli pronssikaudelta noin vuosilta 1680–1180 eaa. ovat Pavlopétrin 37 hautakammiota, jotka on rakennettu laatikon muotoon kivistä. Mykeneläisenä kautena kaupunki oli merikaupankeskus, ja paikalliset asukkaat kävivät kauppaa niin kaukana kuin lähelläkin sijainneiden paikkojen kanssa Välimerellä. Kaupungilla oli hyvin suojainen ja hiekkapohjainen lahti, joka soveltui hyvin pronssikautisten alusten rantautumiseen.


title: Pavlopétri

text: Kaupunki mahdollisesti joutui merenpohjaan Santorínin tulivuoren purkauksen seurauksena noin vuonna 1500 eaa. Toinen mahdollinen ajankohta on vuoden 1000 eaa. tienoilla, jolloin kaupunki saattoi jäädä veden alle maanjäristyksen, merenpinnan tason muuttumisen tai tsunamin seurauksena. Nykyisin Pavlopétriä uhkaavat muun muassa veneiden ankkurit, matkamuistoja etsivät snorklaajat sekä meriorganismien kasvu.


title: Muži

text: Muži () on Šuryškaryn piirin hallintokeskuksena toimiva kylä Jamalin Nenetsian autonomisen piirikunnan lounaisosissa Luoteis-Siperiassa, Ob-joen rinnakkaisuoman Malaja Obin länsirannalla.


title: Muži

text: Vuoden 2010 väestönlaskennan mukaan Mužin kylässä asui 3 609 ja Mužin maalaiskunnassa (yksi kunnallispiirin 8 kyläkunnasta) 3 649 henkeä ; koko kunnallispiirissä asukkaita oli 9 814.


title: William Penney

text: William "Bill" George Penney (1909–1991) oli brittiläinen matemaatikko ja ydinfyysikko, joka osallistui Manhattan-projektiin. Häntä on luonnehdittu brittien atomipommin isäksi. Koeräjäytys nimeltä "Operaatio Hurrikaani (ydinkoe)" tehtiin vuonna 1952. Penneyn matemaattisia kykyjä tarvittiin jo Yhdysvaltain atomipommihankkeessa.


title: William Penney

text: Penney oli toinen osallistuja brittitarkkailijoista Leonard Cheshiren ohella, kun pudotettiin atomipommi Nagasakiin.


title: William Penney

text: Saavutuksiensa vuoksi William Penney sai paronin aatelisarvon Brittiläiseltä Kansainyhteisöltä. Tämä tarkoitti myös Sir-etuliitettä nimen yhteydessä, lordin tittelin ohella. Atomivakooja Klaus Fuchs toimi varsin ilmeisesti hänen työtoverinaan. Brittein omat ydintutkimusyksiköt sijaitsivat Harwellissa ja Aldermastonissa. Ydinpommien koeräjäytyksiä toteutettiin muun muassa Australian Maralingassa ja Joulusaarilla.


title: Terence Spinks

text: Terence George "Terry" Spinks (28. helmikuuta 1938 West Ham – 26. huhtikuuta 2012 Essex) oli brittiläinen nyrkkeilijä ja olympiavoittaja.


title: Terence Spinks

text: Spinks voitti sarjan 51 kg olympiakultaa Melbournessa 1956. Myöhemmin hän kilpaili ammattilaisena tuloksenaan 41 voittoa (13 tyrmäystä), seitsemän tappiota (neljä tyrmäyksellä) ja yksi tasapeli. Hän saavutti ammattilaisena Britannian mestaruuden.


title: Terence Spinks

text: Spinks toimi 24-vuotiaana päättyneen nyrkkeilijänuransa jälkeen Etelä-Korean nyrkkeilijöiden valmentajana. Hän osallistui tässä virassa Münchenin vuoden 1972 kesäolympialaisiin, missä hän teki hälytyksen nähtyään Mustan syyskuun terroristien lähestyvän Israelin joukkueen majapaikkaa. Spinks kärsi elämänsä aikana alkoholismista. Hän kuoli 74 vuoden ikäisenä 26. huhtikuuta 2012.


title: Upseeriliitto

text: Upseeriliitto ("UL") on Akavaan kuuluva ammattiliitto, johon kuuluu yli 6000 jäsentä eli noin 98 prosenttia Suomen puolustusvoimien upseereista. Jäsenkunta kattaa upseeriston kadeteista kenraaleihin ja siihen kuuluu myös vakinaisesta palveluksesta eronneita. Suurin osa jäsenistä toimii aktiivipalveluksessa puolustusvoimissa, Rajavartiolaitoksessa, kansainvälisissä esikunnissa, puolustusministeriössä tai kriisinhallintatehtävissä. Liiton jäsenen tulee olla Maanpuolustuskorkeakoulusta (ent. Kadettikoulu) valmistunut ns. kadettiupseeri. Upseeriliitto on perustettu 24. marraskuuta 1918. Akavaan liitto liittyi vuonna 1958.


title: Upseeriliitto

text: Upseeriliitto julkaisee ammatti- ja jäsenlehtenään Sotilasaikakauslehteä. Tämän lisäksi sen tehtäviin kuuluvat mm. neuvottelut upseerien palvelussuhteen ehdoista valtion kanssa ja luottamusmiespalvelut. Lisäksi Upseeriliitto tarjoaa jäsenpalveluita, kuten koulutusta, oikeusturva- ja vastuuvakuutuksen, vero- ja eläkeneuvontaa sekä loma-asuntoja.


title: Upseeriliitto

text: Liiton johto koostuu hallituksesta ja 55-henkisestä liittovaltuustosta, jonka valitsevat liiton 27 eri osastoa. Osastot sijaitsevat eri puolilla Suomea pääasiassa palveluspaikkojen yhteydessä ja niitä johtavat johtokunnat.


title: Upseeriliitto

text: Nykyinen puheenjohtaja Jari Rantala on toiminut tehtävässään maaliskuusta 2014 lähtien .


title: Upseeriliitto

text: Puheenjohtajisto:


title: Upseeriliitto

text: Jäsenet:Varajäsenet: komentajakapteeni Andres Aaramo, kapteeni Vesa Lassila, everstiluutnantti Marko Kivelä, majuri Janne Rautakorpi, everstiluutnantti Juhani Helin, kapteeni Henry Rautio, majuri Ilkka Kuusniemi, kapteeni Antti Kähkönen


title: Joaquín Dualde

text: Joaquín Dualde Santos de Lamadrid (14. marraskuuta 1932 Barcelona – 28. huhtikuuta 2012) oli espanjalainen maahockeypelaaja ja olympiamitalisti.


title: Joaquín Dualde

text: Dualde kuului Espanjan olympiapronssia Roomassa 1960 voittaneeseen joukkueeseen. Hän pelasi kuudessa ottelussa ja teki kaksi maalia, joista toisen Yhdistynyttä kuningaskuntaa vastaan käydyssä ja Espanjan 2–1-voittoon päättyneessä pronssiottelussa.


title: Joaquín Dualde

text: Dualde kuoli 79 vuoden ikäisenä 28. huhtikuuta 2012.


title: Urengoi

text: Urengoi () on kaupunkityyppinen taajama Purin piirissä Jamalin Nenetsian autonomisen piirikunnan keskiosissa Luoteis-Siperiassa, Obinlahteen laskevan Pur-joen itärannalla.


title: Urengoi

text: Jamalin Nenetsian suurimpiin kaupunkeihin kuuluva Novyi Urengoi (suom. Uusi Urengoi) sijaitsee linnuntietä noin 80 kilometriä länteen ja kunnallispiirin keskus Tarko-Sale linnuntietä 120 kilometriä etelään. Jamalin Nenetsian pääkaupunki Salehard on kauempana, linnuntietä runsas 530 kilometriä lännessä.


title: Urengoi

text: Vuoden 2010 väestönlaskennan mukaan kaupunkimaisen taajaman asukasluku oli 10 066 (koko Purin kunnallispiirissä asui 51 249 henkeä).


title: Urengoi

text: Vuonna 1932 perustettiin Pur-joen itärannalle nenetsien tehdas nimeltään Urengoi. Nimi Urengoi on kahden sanan yhdistelmä: mukana ovat hantin kielen "ureng" (уренг) ja nenetsin "koi" (кой). Venäjän kieleen käännettynä nimi tarkoittaa korkeaa ruohoa. Sanan nenetsinkielinen merkitys viittaa loputtomaan kukkulaan.


title: Urengoi

text: Vuonna 1949 kylään rakennettiin 501. talo tuhansien vankien työllä rakennettavaa Salehard - Igarka -tiehanketta varten. 1953 rakennustyöt pysähtyivät ja vangit vietiin pois. Vuonna 1964 Tazin geofysikaalisen tutkimusretkikunnan ryhmä vahvisti maakaasun esiintymisen Urengoin alueella.


title: Urengoi

text: Ensimmäinen Urengoin kaasulähde P-1 otettiin käyttöön vuonna 1966. Tjumenin alueen johdon päätöksellä perustettiin Urengoin kyläneuvosto ja kylä sai virallisen aseman Jamalin Nenetsiassa. Kasvu alkoi, kylään perustettiin koulu, kerhorakennus, sairaala ja kirjasto. Kaasutuotannon alkaminen ja Urengoin kaasukentän laajuuden selviäminen nosti kylän ja koko läntisen Siperian laajempaan tietoisuuteen Venäjällä ja ulkomailla. Urengoista rakennetiin useita kaasuputkia lounaaseen; Siperian maakaasulle syntyi jakeluverkosto. Tämä ja muuta alueen putkistot kuljettavat Jamalin Nenetsian maakaasua myös Suomeen.


title: Urengoi

text: Gaspromin tuotantoalueisiin kuuluva merkittävä Urengoin kaasukenttä on saanut nimensä taajaman mukaan.


title: Urengoi

text: Taajamaan on maantieyhteys. Lähin rautatieasema sijaitsee Pur-joen länsipuolella, noin 10 kilometriä taajamasta lounaaseen (Korotšajevo). Urengoissa on kesäaikaan muutaman kuukauden avoinna oleva jokisatama. Piirikunnan liikennesuunnitelman mukaan taajamalla on myös pienlentokenttä.


title: Pierre Lechantre

text: Pierre Lechantre (s. 2. huhtikuuta 1950) on ranskalainen jalkapallovalmentaja ja entinen keskikenttäpelaaja. Tammikuusta 2018 lähtien hän on toiminut Simba SC:n päävalmentajana.


title: Pierre Lechantre

text: Lechantre aloitti pelaajauransa LOSCin keskikentällä 1968. Hän pelasi urallaan useissa eri ranskalaisseuroissa edustaen pisimpään (1970–1975) FC Sochaux'ta, jonka paidassa hän pelasi Coupe de Francen välierissä kahteen otteeseen ja pääsi pelaamaan myös UEFA Cupia. Kaikkiaan Lechantre edusti Sochaux'ta 211 ottelussa. Sochaux'sta hän siirtyi AS Monacoon ja vaihtoi sittemmin seuraa lähes joka kaudelle. Lechantre lopetti uransa Paris FC:ssä 1987.


title: Pierre Lechantre

text: Valmennusuransa Lechantre aloitti Paris FC:ssä heti pelaajauransa lopettamisen jälkeen vuonna 1987. Hän luotsasi seuran Pariisin aluemestariksi 1988 ja seuraavalla kaudella Ranskan amatööriliigan CFA1:n hopealle. Viiden Paris-kauden jälkeen Lechantre siirtyi AS Le Perreux'n valmentajaksi.


title: Pierre Lechantre

text: Ranskan ulkopuolelle Lechantre siirtyi vuonna 1999, kun hänestä tuli Kamerunin maajoukkueen päävalmentaja. Lechantren nimi nousi laajempaan tietoisuuteen, kun hän johdatti Kamerunin Afrikan mestariksi 2000. Hän jatkoi päävalmentajana kohti MM-kisoja 2002, mutta kehno menestys valmistavassa FIFA Confederations Cupissa 2001 johti potkuihin ennen lopputurnausta.


title: Pierre Lechantre

text: Kamerun-potkujensa jälkeen Lechantre valmensi Qatarin maajoukkuetta ja eteni joukkueineen Persianlahden cupin finaaliin 2002. Maajoukkuepesti päättyi vuonna 2003 ja sen jälkeen hän toimi lyhyen aikaa Al-Ahlin ja Al-Sailiyan valmentajana, kunnes palasi maajoukkuetasolle Malin päävalmentajaksi.


title: Pierre Lechantre

text: Mali-pestinsä jälkeen Lechantre valmensi Marokossa ja Tunisiassa. Kaudella 2009/10 hän valmensi Club Africainin Tunisian mestaruushopealle, mutta sai potkut huhtikuussa seura pudottua Afrikan Mestarien liigasta. Kesällä 2010 hän siirtyi CS Sfaxien'n valmentajaksi ja luotsasi seuran Afrikan Confederation Cupin finaaliin. Hän sai potkut seurasta joulukuussa 2010.


title: Pierre Lechantre

text: Lechantre palasi valmennustehtäviin maaliskuussa 2012 qatarilaisen Al-Arabin päävalmentaja. Pesti jäi lyhyeksi, kun hänestä tuli yllättäen huhtikuun lopussa Senegalin maajoukkueen uusi päävalmentaja. Lechantre ei kuitenkaan koskaan aloittanut Senegalin valmentajana, sillä sopimus kariutui toukokuussa liiton ja Lechantren välisiin erimielisyyksiin työolosuhteista. Maajoukkuepestin kariuduttua Lechantre palasi Al-Arabin päävalmentajaksi. Hän sai kuitenkin potkut huonojen tulosten vuoksi jo syyskuussa 2012.


title: Pierre Lechantre

text: Tammikuussa 2016 Lechantresta tuli Kongon maajoukkueen päävalmentaja. Pesti päättyi potkuihin marraskuussa 2016 heikkojen tulosten vuoksi.


title: Pierre Lechantre

text: Tammikuussa 2018 Lechantresta tuli tansanialaisen Simban päävalmentaja.


title: Call of Duty: Black Ops II

text: Call of Duty: Black Ops II on Treyarchin kehittämä ja Activisionin julkaisema ensimmäisen persoonan ammuntapeli, joka julkaistiin vuonna 2012 Microsoft Windowsille, PlayStation 3:lle, Xbox 360:lle ja Wii U:lle. "Black Ops II" on "Call of Duty" -pelisarjan yhdeksäs osa.


title: Call of Duty: Black Ops II

text: Peli sijoittuu pääosin vuoteen 2025, mutta pelissä on kaksi aikajanaa. Toinen aikajana sijoittuu 1980-luvun loppupuolelle kylmän sodan hetkiin. Pelissä pelataan Alex Masonilla ja hänen pojallaan David Masonilla. Alexilla voi pelata ainoastaan 1980-luvulle sijoittuvia tehtäviä, kun taas Davidilla pelataan ainoastaan 2020-luvun tehtäviä. Joissakin kohdissa peliä pelaaja voi tehdä valintoja, jotka vaikuttavat tuleviin tehtäviin, ja tällöin pelissä voi olla useita erilaisia loppuja.


title: Call of Duty: Black Ops II

text: Pelin julkaisupäivä ja ensimmäinen traileri julkaistiin 12. toukokuuta 2012. Toinen traileri julkaistiin 10. heinäkuuta 2012.


title: Call of Duty: Black Ops II

text:
Yhdysvaltain asevoimat saapuvat vanhalle turvapaikkarakennukselle missä Raul Menendezin pitäisi lymyillä. Sen sijaan he löytävät entisen Yhdysvaltain asevoimien kersantin Frank Woodsin. Woods tietää Menendezistä paljon ja alkaa kertoa tarinaa samalla, kun Harper laittaa videokameran päälle.
Mason saa tietää Woodsin olevan elossa Yhdysvaltain asevoimien kenraalilta ja Hudsonilta. Jotta he saisivat saada Woodsin sijainnin, heidän pitää auttaa kenraali Savimbin johtavaa sotilasryhmää pysäyttämään vihollissotilaiden hyökkäyksen. Tehtävä onnistuu ja Savimbi paljastaa Woodsin olevan Vietnamissa proomun luona. Mason ja Hudson lähtevät pelastamaan Woodsia, joka on yhdessä proomun konteista. Woodsin ympärillä on muita sotilaita, jotka ovat kuolleet joko verenvuotoon tai myrkkykaasuun. Woods on kuitenkin vielä elossa. Mason, Woods ja Hudson pakenevat uppoavasta proomusta rannalle, missä Mason hakee salaa apua radiolähettimen avulla. Paljastuu, että Menendez käyttää samaan aikaan radiolähetintä, jonka hän rikkoo Masonin uhkailemassa ampua tämän. Menendez yrittää tappaa Masonin puukolla, mutta Mason torjuu tämän ja ampuu Menendeziä kasvoihin. Mason, Woods ja Hudson pakenevat Vietnamista Savimbin ansiosta. Mason ja Woods lähetetään Afganistaniin kaappaamaan Menendezin tiedonvälittäjän. Tiedonvälittäjäksi paljastuu Kravchenko (edellisestä "ista"). Kravchenko kertoo Menendezin kuljettaneen aseita kaikkialle maihin. Hän kertoo myös CIAn olleen punomassa juonia, joka kuitenkin paljastuu valheeksi. Woods ampuu hermostuneena Kravchenkon kuoliaaksi. Yhtäkkiä paljastuu että Menendez on kertonut Mullah Rahmaanille juonistaan jonka seurauksen Rahmaan on osallistunut siihen. Mason, Woods, Hudson ja kenraali Zhao lyödään tajuttomaksi ja he joutuvat olemaan aavikolla pitkän ajan, kunnes heidät pelastetaan. Mason, Woods ja Hudson ovat saapuneet Nicaraguaan pidättämään Menendezin, joka asustaa siskonsa Josefinan kanssa. Taistelun jälkeen Mason ja Woods raivaavat itsensä hotelille minne Menendez samaan aikaan saapuu pelastamaan Josefinan. Raivoissaan Woods yrittää ampua Menendeziä kohti mutta Mason estää sen ja Woods heittää kranaatin huoneeseen missä Josefina on. Menendez hyppää huoneeseen samaan aikaan kranaatin räjähdettyä. Josefina kuolee räjähdyksessä mutta Menendez onnistuu selviämään räjähdyksestä. Mason ja Woods lähetetään Panamaan tappamaan Menendezin. He ottavat matkan varrella Manuel Noriegan mukaansa, sillä Noriega onnistuisi paljastamaan Menendezin tarkan sijainnin Panamassa. Myöhemmin Woodsin ammuttua Menendezin, Woods juoksee ruumiin luokse ja paljastuu että hän ampui juuri Masonin. Menendez lyö Woodsilta tajun kankaalle ja tappaa Hudsonin medaljongilla. Hän jättää kuitenkin Woodsin ja Davidin eloon, sekä vannoo palaavansa valtaan jossain vaiheessa.


title: Call of Duty: Black Ops II

text: David ja Harper ovat Myanmarissa etsimässä mikrosirua, jonka tietää Erik Breighner. Juuri kun he ovat saamassa mikrosirun haltuun, Breighner ammutaan kuoliaaksi ja David, sekä Harper pakenevat maanalaisesta tukikohdasta. Sen jälkeen heidät lähetetään Pakistaniin sotimaan Menendezin sotilaita vastaan. Kun David, Harper ja Salazar yrittävät paeta, he tapaavat tuntemattomat sotilaat. Nämä tuntemattomat sotilaat kuitenkin auttavat heitä pakenemaan. Tämän tehtävän jälkeen David, Harper ja Salazar lähetetään Caymaninsaarille sieppaamaan hakkeroijan koodinimellä: "Karma". Paikalle yhtäkkiä ilmestyy Menendezin sotilaita ja DeFalco joka haluaa saada Karman itselleen. DeFalco sieppaa Karman ja käskee kaikki tapettavaksi. David, Harper ja Salazar selviytyvät verilöylystä ja David ampuu DeFalconin tarkkuuskiväärillä. Karma suostuu paljastamaan Menendezin lymypaikan tietojärjestelmän ansiosta. Menendezin lymypaikaksi paljastuu Jemenissä oleva rakennustalo. Farid lähetetään Menendezin apulaiseksi hämäämään tätä, jotta Menendez voidaan pidättää. Menendez kuitenkin jo tietää tästä suunnitelmasta ja teeskentelee olevansa tämän puolella. Kun lentoalus ammutaan alas sinkolla ja sen sisältä tuodaan Harper, Faridilla on kaksi vaihtoehtoa: (Joko ampua Harperin kuoliaaksi tai säästää tämän hengen samalla uhraten itse henkensä). Pelastusjoukot saapuvat paikalle ja heille paljastuu Menendezin pakenevan Jemenistä lentoaluksella. Juuri ennen pakenemista Menendez onnistutaan pysäyttämään ja hänet pidätetään. Pidätettynä Menendez tuodaan "USS Barack Obama"-nimiselle sotalaivalle kuulusteltavaksi. Laivan tutka havaitsee vihollisia tulossa alusta päin. Menendez pakenee paikalta lyötyään Salazarilta ja Davidilta tajut kankaalle, sekä onnistuu tappamaan monia sotilaita laivalla. Myöhemmin paljastuu että Salazar on ollut Menendezin juonessa mukana ja ampuu kaksi sotilasta, sekä Karman (jos Farid on elossa ja suojaa tätä kuolemalta uhraten itsensä samalla). Menendez hakkeroi koko Yhdysvaltain asevoimien tietojärjestelmän ja pakenee lentoaluksella laivalta. Kohta kuitenkin koittaa "Cordis Die"-päivä eli (Tuomiopäivä). David ja Harper lähetetään lopulta tappamaan Menendez. Juuri kun Menendez on häipymässä paikalta, David haavoittaa tämän jalan ja niskan puukolla. Davidin pitää valita kaksi vaihtoehtoa: (Joko ampua Menendez, jolloin tämä "Cordis Die"-päivä koittaa tai jättää Menendezin eloon estäen samalla tuomiopäivän synnyn). Pian kaikki Menendezin sotilaat on kukistettu ja maailma voi olla taas rauhassa.


title: Call of Duty: Black Ops II

text: "ista" ja "ista" tuttu Zombies-pelimuoto palasi "Black Ops II":een.


title: Call of Duty: Black Ops II

text: "Black Ops II:n" Zombiesissa on useita pelimuotoja. ”Tranzitissa” pelaajat (vähintään yksi) yrittävät selviytyä loputtomia zombielaumoja vastaan niin pitkään kuin mahdollista samalla matkaten robottikuskin ohjaaman linja-auton avulla kuvitteellisessa Green Runin kaupungissa, joka sijaitsee Yhdysvaltain länsirannikolla. Tranzit koostuu viidestä isosta sekä kolmesta hyvin pienestä pelialueesta. Auto pysähtyy ainoastaan viidellä isoimmalla alueella, ja alueiden välissä on hyvin paksua ja tummaa sumua, laavaa ja myös pieniä suuripäisiä maan alta kaivautuvia olentoja ("denizens"), jotka hyppäävät pelaajan pään päälle ja alkavat raapia hänen kasvojaan, jolloin näkökyky ja liikkuvuus heikkenevät väliaikaisesti. Turvallisin tapa on matkustaa linja-autolla, kun aiotaan siirtyä paikasta toiseen. ”Survival”-pelimuoto on tunnettu "World at Warin" ja "Black Opsin" Zombie-pelimuodosta: tarkoituksena on selvitä koko ajan suuremmista eristä zombeja. ”Grief”-pelimuodossa pelaajat jaetaan kahteen joukkueeseen, ja pelaajat kilpailevat sekä toisiaan että zombeja vastaan. "Revolution"-lisäosan mukana julkaistussa ”Turned”-pelimuodossa pelaaja on joko ihminen tai epäkuollut. Tehtävänä on selviytyä muista pelaajista, kun taas Zombien täytyy tappaa ihmispelaajat. Eniten pisteitä kerännyt joukkue voittaa. Pelaaja pystyy muokkaamaan pelimuotoja ”Custom Games” -tilassa, jossa pystyy valitsemaan aloituserän ja vaikeustason sekä poistamaan kaikki yliluonnolliset esineet.


title: Call of Duty: Black Ops II

text: Survival- ja Grief-kenttiä ovat linja-autoasema ("Bus Depot"), kaupunki ("Town") ja maatila ("Farm"), jotka ovat rajoitettuja alueita Tranzitista. Tranzit-pelimuodossa on kaksi muuta kenttää, pahasti vaurioitunut sähkölaitos ("Power Station") sekä bensa-asema, jonka yhteydessä on myös autioitunut kahvila ja autokorjaamo ("Diner"). Diner on "Revolutionin" mukana tulleen Turned-pelimuodon pelialue. Peli sisältää myös erikseen maksullisen ”Nuketown Zombies” -kentän, joka perustuu ensimmäisen "Black Ops" -pelin moninpelikenttään. Kentässä voi pelata vain Survival-pelimuotoa, ja pelattavat hahmot ovat tuntemattomia hazma-asuihin tai pukuihin sonnustautuneita agentteja. Pelattavat hahmot Tranzitissa ovat nimeltään Misty Briarton, Russman, Samuel Stuhlinger ja Marlton Johnson. Hahmot muodostavat ”Green Run -ryhmän”.


title: Call of Duty: Black Ops II

text: DLC-tasossa Buried/Resolution 1295 ja Die Rise/Great Leap Forwardissa pelataan myös Green Run -hahmoilla. Toisin kuin Tranzitissa, Die Risessa ja Buriedissa, DLC-tasossa Mob of the Dead/Alcatraz Island pelataan täysin uusilla hahmoilla, jotka ovat pahanmaineisen Alcatrazin vankilasaaren vankeja; Billy Handsome, Salvatore ”Sal” DeLuca, Albert ”Weasel” Arlington ja Michael ”Finn” O’Leary. Green Run -ryhmää ei otettu myöskään Origins-tasoon vaan heidät korvattiin "Black Ops" ja "World at War" -pelien hahmoilla (Nikolai Belinski, Takeo Masaki, Tank Dempsey ja Edward Richtofen). Nuketown Zombiesiin ei myöskään kelpuutettu Green Run -ryhmää, mutta Marlton Johnsonin voi kuulla piileskelevän ydinpommisuojassa kun pelaaja puukottaa pommisuojan ovea. Myös Tranzitista tutun bussin karmivan torven voi kuulla soivan siirryttäessä neljännestä viidenteen kierrokseen.


title: Call of Duty: Black Ops II

text: "Call of Duty: Black Ops II":sta on julkaistu keräilyversiot Hardened Edition, Digital Deluxe Edition ja Care Package (ent. nimeltään Prestige Edition). Care Package sisältää Hardened Editionin lisäksi pelissä esiintyvän radio-ohjattavan MQ-27 Dragonfire -ilma-aluksen, Nuketown-moninpelikentän, Nuketown Zombies -kentän ja keräilytavaroita. Digital Deluxe Editionin saa Steam-pelikaupasta. Sen mukana tulee "Call Of Duty: World at War", Nuketown-moninpelikenttä, Nuketown Zombies -kenttä ja "Call of Duty: Black Ops II":n ääniraita. Myöhemmin julkaistiin Season Pass -niminen paketti, jonka ostettuaan pelaaja saa kaikki tulevat lisäosat heti käyttöönsä, kun ne ovat julkaistu ja siinäkin saa myös Nuketown Zombies ja 2025 -moninpelikentän mukanaan.


title: Call of Duty: Black Ops II

text: "Call of Duty: Black Ops II" on saanut yleisesti hyvän vastaanoton kriitikoilta. Peli sai kaikilla alustoilla yli 80 % pisteet, lukuun ottamatta Windows-versiota, joka sai 79,17 % pisteet. Metacritic antoi myös kaikille konsoliversioille yli 80 pistettä 100:sta ja Windows-versio jäi 74 pisteeseen 100:sta. IGN:n toimittaja Anthony Gallegos kuvaili peliä ”hyväksi esimerkiksi kuinka pelisarjan tulee kehittyä vuositasolla.” Gallegos kehui pelin tarinaa mielenkiintoiseksi.


title: Call of Duty: Black Ops II

text: Activision on ilmoittanut uskovansa "Call of Duty: Black Ops II":n ensimmäisen päivän toimitusten olleen suurimmat minkään videopelin kohdalla ikinä. Jo pelin edeltäjä "" oli aiheuttanut suuren ostoryntäyksen. Activisionin toimitusjohtaja Eric Hirshberg sanoi, että yli 2,5 miljoonaa ihmistä jonotti yli 16 000 kaupassa keskiyöllä maanantaina ostaakseen "Black Ops II":sen, ”mikä tekee siitä suurimman vähittäiskaupan julkaisun Activisionin historian ja teollisuuden historiassa”.


title: Call of Duty: Black Ops II

text: Activision ilmoitti "Black Ops II" pelin myyneen Yhdysvalloissa 7,5 miljoonaa kappaletta julkaisupäivänä ja tuottaneen yli 500 miljoonaa dollaria ainoastaan Yhdysvalloissa ensimmäisen vuorokauden aikana tehden siitä kaikkien aikojen tuottoisimman viihdetuotteen julkaisumyynnin. Se on neljäs vuosi putkeen kun "Call of Duty" -sarja on rikkonut saman ennätyksen. "Call of Duty: Modern Warfare 3" (2011) tuotti 400 miljoonaa dollaria päivässä, "" (2010) 360 miljoonaa päivässä ja "" (2009) 310 miljoonaa dollaria.


title: Call of Duty: Black Ops II

text: "Black Ops II" tuotti yli miljardi dollaria 15 päivässä, rikkoen samalla edellisen ennätyksen joka oli "Modern Warfare 3":n nimissä 16 päivällä.


title: Ojala

text: Ojala voi tarkoittaa seuraavia:


title: Torchlight

text: Torchlight on Runic Gamesin kehittämä toimintaroolipeli. Peli on julkaistu Windowsille vuonna 2009 ja myöhemmin Linuxille, Mac OS X:lle ja Xbox 360:lle.


title: Torchlight

text: Pelille on julkaistu jatko-osa "Torchlight II" vuonna 2012.


title: Torchlight

text: GameSpot antoi pelille arvosanaksi 8/10 arvostelussaan.


title: Dungeon Defenders

text: Dungeon Defenders on Trendy Entertainmentin kehittämä ja Reverb Communicationsin julkaisema videopeli. Peli on yhdistelmä torninpuolustusta ja toimintaa. Dungeon Defenders on Trendy Entertainmentin ensimmäinen peli. Peli julkaistiin Xboxin Live Arcadessa, Playstation Networkissä ja PC:llä. Peli on myynyt tähän mennessä yli miljoona kappaletta, jo ensimmäisen kahden viikon aikana peli oli myynyt yli 250 000 kappaletta.


title: Dungeon Defenders

text: Alkuperäisessä versiossa oli neljä pelattavaa hahmoa, jotka ovat Aseenkantaja (Squire), Munkki (Monk), Metsästäjä (Huntress) ja Oppipoika (Apprentice). PC-versioon lisättiin hahmoja, jotka olivat periaatteessa toisen sukupuolen versio, mutta eri kyvyillä. PC-version sisältö on myös vain PC-versioon eikä sitä ole suunnitteilla siirtää lisäsisältönä konsoleille. Hahmot on jaettu taitotason mukaan eli aloittelijat pelaavat helpommilla hahmoilla ja kokeneemmat vaikeammilla eli siten saadaan tasapainoa pelattaviin pelehin.


title: Dungeon Defenders

text:
"First Wave" on mobiilialustoille eli Androidille ja iOS:ille tehty versio pelistä.
"Second Wave" on paranneltu versio kyseisestä pelistä, jossa parannettiin valikoita ja näppäimiä.


title: Dungeon Defenders

text: Peli on saanut hyvän vastaanoton. Sen arvostelujen keskiarvo PC:llä on Metacriticin mukaan 82, Xbox 360:lla 77 ja Playstation 3:lla 81. Gamesharkilta se sai täydet 100-pistettä ja Gameprolta 90-pistettä, mutta esimerkiksi PC Gamer UK antoi sille vain 60-pistettä, sillä heidän mukaan pelissä oli hyvä idea, mutta toteutus ei ollut niin hyvä. Kaikki ei kuitenkaan ollut tyytyväisiä, sillä esimerkiksi käyttäjäarvioissa oli valituksia kaatuiluista ja grindaamisesta.


title: Mihail Katkov

text: Mihail Nikiforovitš Katkov (13. marraskuuta 1818 Moskova – 1. elokuuta 1887 Znamenskoje, Moskova) oli venäläinen lehtimies, joka toimi konservatiivisen ja kansallismielisen "Moskovskije vedomosti" -lehden päätoimittajana. Suomessa Katkov muistetaan Suomen autonomian ja erityisaseman kriitikkona.


title: Mihail Katkov

text: Katkov oli lähtöisin vaatimattomasta virkamiesperheestä ja hän opiskeli Moskovan yliopistossa 1830-luvulla. Hän jatkoi opintojaan Berliinissä ja luennoi sen jälkeen filosofiasta Moskovan yliopistossa, mutta kyseinen oppiaine lakkautettiin vaaralliseksi katsottuna vuonna 1850. Katkov oli kirjoittanut aiemmin "Otetšestvennyje zapiski" -aikakauslehteen ja hän siirtyi 1851 yliopiston julkaiseman "Moskovskije vedomosti" toimittajaksi. Vuodesta 1862 kuolemaansa asti hän oli lehden julkaisija.


title: Mihail Katkov

text: Poliittiselta linjaltaan Katkov oli ennen kaikkea Venäjän valtakunnan jakamattomuutta ja tsaarinvaltaa kiihkeästi puolustanut kansallismielinen konservatiivi. Talouskysymyksissä hän tosin kannatti liberaalia näkemystä, jonka mukaan valtion ei tulisi puuttua talouselämään. Myöhempi neuvostoliittolainen ja länsimainen historiankirjoitus on nähnyt hänet lähinnä taantumuksellisena. Vaikka Venäjällä poliittista keskustelua lehdistössä muuten rajoitettiin, Katkovin sallittiin tuoda mielipiteensä näkyvästi julki. Hänen on katsottu saavuttaneen merkittävän poliittisen vaikutusvallan varsinkin Aleksanteri III:n hallitsijakaudella. Hänellä on saattanut olla vaikutusta myös keisarikunnan ulkopolitiikkaan, sillä hän oli ollut Saksaa vastaan tähdätyn Ranskan ja Venäjän sopimuksen puolestapuhuja.


title: Mihail Katkov

text: Katkov vastusti ja kritisoi voimakkaasti vähemmistökansallisuuksien pyrkimyksiä erillisvaltiokehitykseen Venäjän valtakunnan sisällä. Puolan kapinan vuonna 1863 hän tuomitsi erittäin jyrkästi ja piti sitä puolalaisten kiittämättömyyden ja petollisuuden osoituksena. Venäjän lehdistöstä juuri "Moskovskije vedomostissa" seurattiin tarkimmin myös suomalaisen ”separatismin” ilmauksia 1800-luvun jälkipuoliskolla. Katkov nosti Suomen autonomian kehityksen ongelmallisuuden esille venäläisessä julkisessa keskustelussa. Hänen kuoltuaan samasta aiheesta jatkoivat harrastelijahistorioitsijat K. F. Ordin ja Mihail Borodkin.


title: Nadymin piiri

text: Nadymin piiri () on paikallinen kuntatason itsehallintoalue Jamalin Nenetsian autonomisen piirikunnan keskiosissa Pohjois-Venäjällä. Kunnallispiirin on suuri, sen pinta-ala 103 960 km vastaa lähes 1/3 koko Suomen alasta. Piirin hallintokeskus on Nadymin kaupunki.


title: Nadymin piiri

text: Piiri rajoittuu lännessä Priuralskin piiriin, pohjoisessa Obinlahteen, koillisessa Tazin ja kaakossa Purin piiriin. Piirin etelärajan takana on Hanti-Mansia. Piirin läpi virtaa Obinahteen laskeva kalaisa Nadymjoki; piiri on alun perin muodostettu kattamaan joen vesistöalue. Seudulla on kymmeniä maakaasu- ja öljykenttiä; alue on erittäin merkittävä petrokemian raaka-aineiden tuotantoalue.


title: Nadymin piiri

text: Piirin ja sinne perustetun kaupungin asukasluku kasvoi erityisesti 1970 ja -80-luvuilla. Suurimmillaan asukasluku oli vuoden 1989 seutuvilla:


title: Nadymin piiri

text:
Nadymin piirin hallintokeskus on Nadymin kaupunki jonka kanssa piiri on kuntaliitossa. Piirin yhteenlaskettu asukasluku oli 2010 väestönlaskennan mukaan 66 530 henkeä. Tästä selvän enemmistön muodostivat kaupunkilaiset: 58 440 henkeä, eli
ja vähemmistöön jäivät maaseutuasukkaat: 8 090 henkeä, eli


title: Nadymin piiri

text: Nadymin piirissä sijaitsee lisäksi Gaspromin syrjäinen, mutta kansainvälisestikin erittäin merkittävä, arktinen Jamburgin tuotantotaajama, jossa piirin virallisten tilastojen mukaan ei asu ketään, mutta jossa työskentelee yli 13 000 työntekijää.


title: Nadymin piiri

text: Nadymin keskeisin maantie- ja rautatieyhteys kulkee ensin itään Novyi Urengoihin ja sitten 80 kilometriä eteenpäin itään Pyrjoen lähistölle. Täältä maantie- ja junanrata jatkaa etelään Gubkinskiin, Nojabrskiin ja muun muassa Hanti-Mansian Surgutiin. Piirin pohjoisosan Jamburgista junanrata ja maantieyhteys kulkee Novyi Urengoihin, paikallistie Zapoljarnyin kautta myös Pangodyyn. Nadymistä ei vielä muutama vuosi sitten ollut toimivaa rautatie- tai maantieyhteyttä piirikunnan pääkaupunkiin Salehardiin. Nadymissä ja Jamburgissa on lentoasema, joillain pienemmillä paikoilla kopterikenttiä. Meri- tai jokisatamia (avoinna kesäkaudella 2–4 kk) ovat Nadym, Jamburg ja Nyda.


title: Nadymin piiri

text: Vuonna 2008 hyväksytyn Venäjän rautateiden pitkänajan strategiaohjelman mukaan piirikunnan pääkaupunkiin Salehardiin on tarkoitus avata ratayhteys Nadymista vuoteen 2030 mennessä.


title: Nadymin piiri

text: Suurin osan piirin alueesta on taigaa tai subarktista tai arktista tundraa ilman valmiita tieyhteyksiä.


title: Ismo Hölttö

text: Ismo Olavi Hölttö (s. 1940 Espoo) on suomalainen valokuvaaja.


title: Ismo Hölttö

text: Ennen päätoimista valokuvaajan uraansa Ismo Hölttö toimi kultaseppänä vuodesta 1955 vuoteen 1970. Jo 1960-luvulla hän kuitenkin harrasti valokuvausta vakavasti ja kierteli Suomea kuvaten köyhiä maaseudun ihmisiä. Yhdessä Mikko Savolaisen kanssa hän julkaisi vuonna 1970 valokuvateoksen "Suomea tämäkin". Kahta vuotta myöhemmin julkaistiin toinen yhteistyön tulos "Raportti Suomen mustalaisista".


title: Ismo Hölttö

text: Hölttö sai valokuvataiteen valtionpalkinnon ensimmäisen kerran vuonna 1969, ja uudelleen vuonna 1992 koottuaan 1960-luvun mustavalkokuviaan isoksi, kolmella värillä arkistokelpoiselle paperille painetuksi omakustanteiseksi valokuvateokseksi "Ihminen pääosassa". Sen sitomoon jäljelle jääneistä painoarkeista sidottiin vuonna 2008 hieman erisisältöisiä kirjoja nimellä "Valokuvia – Photographs". Vuonna 2003 kirjan kuvia nähtiin isoina suurennoksina Galleria Hippolytessä Helsingissä.


title: Ismo Hölttö

text: Vuosina 1970–1979 Höltön yrityksenä oli Studio Ismo Hölttö Ky, ja vuodesta 1980 lähtien Rykämä Oy. Valtaosa Höltön tuotannosta on ollut mainos- ja muita käyttökuvia, tilaajina muiden muassa art directorit Herbie Kastemaa, Asko Kekkonen, Erkki Ruuhinen, Kari Torkler ja Jukka Veistola.


title: Ismo Hölttö

text: Ismo Hölttö sai valtion taiteilijaeläkkeen vuonna 2002. Keväällä 2015 Ateneumin taidemuseo järjesti suuren näyttelyn Höltön töistä. Höltön valokuvia on Suomen lisäksi ollut näytteillä Ranskassa, Tanskassa ja Liettuassa.


title: Pangody

text: Pangody () on kaupunkityyppinen taajama Nadymin piirissä Jamalin Nenetsiassa.


title: Pangody

text: Taajaman taloudelle tärkeää ovat erityisesti läheisten kaasu- ja öljykenttien tuotanto- ja huoltotyöt sekä taajaman ohitse vievien kaasuputkien ylläpitotyöt. Taajama sijaitsee Nadymin ja Novyi Urengoin välisen maantien ja rautatien varrella. Lisäksi sieltä vie paikallistie Jamburgiin.


title: Jussi Jäppinen

text: Jussi Jäppinen (s. 25. toukokuuta 1948, Joutseno) on suomalainen graafinen suunnittelija ja tietokirjailija. Hänen graafinen suunnittelutoimistonsa on toiminut vuodesta 1984. Hän on julkaissut kymmeniä kuvateoksia sekä useita arkkitehtuuria, rakennettua ympäristöä ja historiaa käsitteleviä tietokirjoja ja karttoja. Hänen laaja väitöskirjansa "Oletko koskaan nähnyt kauniin kaupungin?" (2005) käsittelee Jyväskylän ruutuasemakaava-alueen kaupunkikuvan kehitystä. Jäppinen on myös tehnyt Jyväskylän vaakunan nykyisen virallisen, entisiä versioita paremmin nykyaikaiseen painotekniikkaan soveltuvan version, joka otettiin käyttöön vuonna 2000. Jäppisen poika on valokuvaaja ja tietokirjailija Juho Jäppinen.


title: Sulfonointi

text: Sulfonointi on orgaaninen reaktio, jossa yhdisteeseen litetään sulfonihapporyhmä. Sulfonointiin käytetään tyypillisesti rikkitrioksidia, väkevää rikkihappoa, oleumia tai klooririkkihappoa.


title: Sulfonointi

text: Aromaattisten yhdisteiden sulfonointi on tyypiltään elektrofiilinen aromaattinen substituutio. Elektrofiilina näissä reaktioissa toimii protonoitunut rikkitrioksidi- tai rikkitrioksidimolekyyli. Rikkitrioksidimolekyyli on protonoituneena vesiliuoksissa, kun taas aproottisissa liuottimissa elektrofiilina toimii rikkidioksidimolekyyli. Reaktion ensimmäisessä vaiheessa elektrofiili hyökkää aromaattiseen renkaaseen, jolloin muodostuu positiivisesti varautunut siirtymätila. Protonin eliminoitumisen jälkeen renkaan aromaattisuus palautuu ja tuotteeksi on muodostunut sulfonihappo.


title: Sulfonointi

text: Kaupallisesti tärkeitä sulfonointiprosessaja ovat muun muassa bentseenin, tolueenin, ksyleenin ja naftaleenin sulfonoiminen ja näitä sulfonoituja johdannaisia käytetään muun muassa pinta-aktiivisina aineina ja väriaineiden valmistuksessa. Aromaattisten yhdisteiden sulfonoinnin sivutuotteina voi muodostua sulfoneja ja sulfonihappojen anhydridejä.


title: Sulfonointi

text: Alkeenit reagoivat vetysulfiittiliuosten kanssa muodostaen sulfonihappoja ja koska alkeenien ja rikkitrioksidin tai väkevän rikkihapon reaktio on hyvin eksoterminen, on se teollisuudessa käytetty tapa syntetisoida alifaattisia sulfonihappoja. Reaktio on tällöin tyypiltään vapaaradikaaliadditio. Myös klooririkkihappoa voidaan käyttää alkeenien sulfonoimiseen. Erityisesti sulfonoidaan 12–18 hiiliatomia sisältäviä alkeeneja ja niiden sulfonointituotteet ovat kaupallisesti tärkeitä pinta-aktiivisia aineita. Sivutuotteina voi muodostua 1,2-disulfonihappoja, joiden muodostumista voidaan hillitä reaktio-olosuhteiden valinnalla.


title: Sulfonointi

text: Alkaaneja voidaan sulfonoida käyttäen rikkidioksidia ja happea tai rikkidioksidia ja klooria sekä UV-säteilytystä.


title: Jänis istui maassa

text: Jänis istui maassa ("Häschen in der Grube") on saksalainen leikkilaulu ja kansansävelmä, jonka Alli Nissinen on suomentanut. Tekstin kirjoitti Friedrich Fröbel vuonna 1840; melodian hän perusti toiseen saksalaiseen kansansävelmään "Wer die Gans gestohlen hat, der ist ein Dieb".


title: Handle with Care

text: Handle With Care on yhdysvaltalaisen thrash metal -yhtye Nuclear Assaultin kolmas studioalbumi.


title: Perillinen (kirja)

text: Perillinen on Christopher Paolinin kirjoittaman Perillinen-kirjasarjan neljäs osa. Se ilmestyi vuonna 2011. Aikaisemmat teokset kirjasarjassa ovat Eragon, Esikoinen ja Brisingr. Suomeksi kirja julkaistiin lokakuussa 2012. Sen käänsi Sirkka Aulanko.


title: Perillinen (kirja)

text: Kirjan alussa vardenit valloittavat Belatonan. Ihmiskissat liittyvät vardeneihin kuninkaansa Grimrr Puolitassun johdolla. Nasuada lähettää Roranin Aroughsiin kukistamaan kaupungin. Matkan aikana magiankäyttäjä Carn kuolee. Samaan aikaan vardenit matkaavat kohti Dras Leonaa. Käy ilmi, että Murtagh ja hänen lohikäärmeensä Thorn vartioivat kaupunkia, joten kaupungin valloitus osoittautuu pulmalliseksi. Jeod kertoo Eragonille, että kaupungin alle on kaivettu lukuisia tunneleita. Eragon, Arya, Angela, Solembum, ja Wyrden-niminen haltia lähtevät tunneleiden kautta kaupungin alle aikeinaan avata portit vardeneille sisältä päin. Samaan aikaan Saphira ja Blödhgarm houkuttelevat Thornin ja Murtaghin pois tieltä. Tunneleissa Wyrden kuolee. Dras Leonan valloitus onnistuu, mutta yön aikana Murtagh ja Thorn palaavat. Eragon ja Arya reagoivat hitaasti, koska ovat juoneet faelnirviä, haltioiden alkoholijuomaa unohtaakseen surunsa Wyrdenin kuoleman johdosta. He eivät ehdi pelastaa Nasuadaa, koska Murtaghilla on mukanaan satoja valtakunnan sotilaita. Murtagh sieppaa Nasuadan ja vie tämän Uru'baeniin. Eragonista tulee vardenien johtaja. Hänestä ja Saphirasta kuitenkin tuntuu, että mahdollisuus voittaa Galbatorix on menetetty. He lähtevät Sielujen Holvin luo Doru Araeban saarelle siinä toivossa, että löytäisivät apua.


title: Perillinen (kirja)

text: Samaan aikaan Uru'baenissa Galbatorix yrittää murtaa Nasuadaa. Käy ilmi, että Murtagh oli tuonut Nasuadan Uru'baeniin aikeissaan pelastaa tämän. Murtagh lupaa auttaa Nasuadaa Galbatorixia vastaan, ja saa tosinimensä vaihdettua. Doru Araeban saarella Eragon ja Saphira saavat tietää tosinimensä. Nimiensä avulla he avaavat Sielujen Holvin ja löytävät sisältä eldunareita ja satoja säilyneitä lohikäärmeen munia. He palaavat vardenien luo ja aloittavat hyökkäyksen Uru'baeniin. Eragon, Saphira, Arya ja noitalapsi Elva rynnivät Galbatorixin huoneeseen. Murtagh ja Eragon taistelevat, vain koska Galbatorix tahtoo tietää, kumpi on oikeasti parempi. Murtagh on vähällä tappaa velipuolensa, mutta Galbatorix ehtii estää häntä. Taistelun loputtua, kun Murtagh makaa maassa vatsa auki ja molemmat veljeksistä ovat haavoittuneita, Murtagh sytyttää Galbatorixin palamaan magian avulla. Thorn ja Saphira hyökkäävät yhdessä Shruikanin kimppuun. Arya surmaa Shruikanin ja Eragon puolestaan Galbatorixin. Murtagh vapauttaa Nasuadan ja he kaikki lähtevät pois linnasta. Arya hakee vihreän lohikäärmeen munan. Munasta kuoriutuu uroslohikäärme Fírnen Aryalle. Nasuadasta tulee kuningatar. Roranin ja Katrinan vauva on tyttö, jonka nimeksi tulee Ismira, Katrinan äidin mukaan. Elain synnytti tytön nimeltä Hope (suomennettuna Toivo), jolla on huulihalkio. Eragon onnistuu magian avulla muokkaamaan Hopen suun tavalliseksi. Lopuksi Eragon lähtee Alagaësiasta lopullisesti kouluttaakseen uutta lohikäärmeratsastajien sukupolvea Hadaracin autiomaan itäiselle puolelle mukanaan Blödhgarm ja muutama muu haltia sekä kaikki Eldunarit.


title: Punainen Kurdistan

text: Punainen Kurdistan (, ) on Neuvostoliiton Azerbaidžanin SNT:hen vuosina 1923–1930 kuuluneesta paikallishallintoalueesta käytetty nimitys.


title: Punainen Kurdistan

text: Ajatus Azerbaidžanin kurdien hallintoalueesta syntyi vuonna 1921. Heinäkuussa 1923 perustettiin Kurdistanin kihlakunta (ven. Курдистанский уезд, "Kurdistanski ujezd", azeriksi "Kürdüstan qəzası"). Vuoristo-Karabahin autonomisen alueen ja Armenian välissä sijainneeseen kihlakuntaan kuului kuusi piirikuntaa (azeriksi "dairə"): Kəlbəcər, Koturlu, Kürdhacı, Muradxanlı, Qarqışlaq ja Qubadlı. Hallinnollinen keskus oli virallisesti Laçın, mutta käytännössä paikallishallinto toimi Şuşassa.


title: Punainen Kurdistan

text: Vuoden 1926 väestönlaskennan mukaan alueella oli 51 400 asukasta. Heistä 72,3 % oli kurdeja ja 26,7 % azereja. Äidinkielenään kurdia puhui kuitenkin vain 6,1 %, kun taas azerin puhujia oli 92,5 %. Qubadlın piirikunnan väestö koostui lähes kokonaan azereista.


title: Punainen Kurdistan

text: Kurdistanin kihlakunta lakkautettiin Neuvostoliiton paikallishallinnon uudistuksen yhteydessä huhtikuussa 1929. Aluksi sen alue oli tarkoitus liittää perusteilla olleeseen Karabahin piirikuntaan. Toukokuussa 1930 perustettiin kuitenkin pinta-alaltaan aikaisempaa laajempi Kurdistanin piirikunta (ven. Курдистанский округ, "Kurdistanski okrug"), joka ulottui etelässä Iranin rajalle saakka. Pian tämän jälkeen Neuvostoliiton kansankomissaarien neuvosto ja toimeenpaneva keskuskomitea päättivät piirikuntajaon lakkauttamisesta. Azerbaidžanin viranomaiset tekivät vastaavan päätöksen elokuussa 1930. Kurdistanin piirikunnan alue jaettiin Kəlbəcərin, Laçınin, Qubadlın ja Zəngilanin piireiksi ja osa siitä liitettiin Cəbrayılin piiriin.


title: Endoteelisolu

text: Endoteelisolu () on endoteeliä muodostava solutyyppi, joka voi myös erittää kasvusäätelijöitä ja vasoaktiivisia aineita. Endoteelisolut ovat ohuita ja litteitä ja pystyvät reagoimaan ympäristönsä muutoksiin muun muassa nestevirtauksen muutoksiin ja tulehdustekijöihin.


title: Pavlopétri (saari)

text: Pavlopétri () on pieni Kreikan saari, joka sijaitsee Välimeressä Elafónisoksen saaren ja Lakonian rannikon välissä. Saari on asumaton (vuonna 2011).


title: Pavlopétri (saari)

text: Välimeressä sijaitseva Pavlopétrin saari yhdessä lähisaartensa, kuten Elafónisoksen, sekä mantereella olevan neljän neliökilometrin kokoisen alueen kanssa muodostaa Elafónisoksen kunnan, joka kuuluu Lakonian alueyksikköön ja Peloponnesoksen alueeseen.


title: Pavlopétri (saari)

text: Pavlopétri yhdessä lähisaartensa sekä saarta vastapäätä sijaitsevalla mantereella sijaitsevien Neápolin luoteispuolisten alueiden kanssa muodostaa Natura 2000 -verkostoon kuuluvan suojelualueen, jolla on kokoa 54,9 neliökilometriä.


title: Pavlopétri (saari)

text: Pavlopétrin saaren koillispuolella on mereen uponnut kalkoliittisen ja pronssikauden Pavlopétrin kaupunki, joka on maailman vanhin veden alle joutunut arkeologinen kohde. Kaupungissa on esimerkiksi ollut teitä, temppeli sekä palatsi, jossa on neljä huonetta. Pavlopétrin saarella sen sijaan on säilynyt Rooman valtakunnan ja Bysantin aikaisia muurien jäänteitä.


title: LaMichael James

text: LaMichael Keondrae James (s. 22. lokakuuta 1989 New Boston, Texas) on yhdysvaltalainen amerikkalaisen jalkapallon pelaaja, pelipaikaltaan keskushyökkääjä.


title: LaMichael James

text: San Francisco 49ers varasi Oregonin yliopiston joukkueessa pelanneen Jamesin vuoden 2012 NFL:n varaustilaisuudessa toisella kierroksella, tilaisuuden 61. pelaajana. Jamesin tippuminen toisen kierroksen loppupäähän johtui pääasiassa Jamesin pienestä koosta, jonka monet uskoivat haittaavan hänen menestystään ammattilaiskentillä.


title: Eslöv

text: Eslöv on samannimisen Eslövin kunnan keskustaajama Etelä-Ruotsissa Skånen läänissä.


title: Eslöv

text: Ensimmäinen maininta Eslövistä on vuodelta 1145. Vuonna 1858 avattiin Eslövin rautatieasema Malmön ja Tukholman väliselle pääradalle. 1860-luvulla rautateitä alettiin rakentaa enemmän ja Eslövistä tuli risteysasema kuudelle eri rautatielinjalle. Väkiluku alkoi kasvaa ja vuonna 1875 kunnassa oli 1 240 asukasta. Vuonna 1911 kunnassa oli jo 5 400 asukasta, ja se sai kaupunkioikeudet. Väkiluku jatkoi kasvuaan, ja vuonna 1951 asukkaita oli 7 000, 1964 11 000 ja 1995 15 000. Vuonna 1971 kuntauudistuksessa Eslövistä tuli osa laajempaa kokonaisuutta, Eslövin kuntaa, jossa on nykyisin yhteensä yli 30 000 asukasta.


title: Eslöv

text: Kauppa kukoisti rautatieaseman ympäristössä ja lopulta alueelle muodostui tehtaita. Nykyisin tärkein tehdas on Procordia Food AB:n (ent. Felix) tehdas.


title: Eslöv

text: Eslövissä sijaitsee Ruotsin korkein puutalo, "Lagerhuset". Rakennus peruskorjattiin vuonna 2007. Alun perin rakennus oli ensimmäisen maailmansodan aikainen viljavarasto.


title: Eslöv

text: "Salubrin" lääketehdas on lähtöisin kaupungista. Eslövissä on myös monen muun suuren yrityksen pääkonttoreita.


title: Frank Gore

text: Franklin ”Frank” Gore (s. 14. toukokuuta 1983 Miami, Florida) on yhdysvaltalainen amerikkalaisen jalkapallon pelaaja, pelipaikaltaan keskushyökkääjä. Hän pelaa tällä hetkellä NFL-liigan Indianapolis Coltsissa. Ennen ammattilaisuraansa Gore pelasi yliopistojalkapalloa Miamin yliopiston joukkueessa.


title: Frank Gore

text: San Francisco 49ers varasi Goren vuoden 2005 NFL:n varaustilaisuudessa kolmannen kierroksen ensimmäisenä pelaajana, yhteensä 65. vuorolla. Goren varausnumeroa heikensivät hänen yliopistouransa aikana koetut loukkaantumiset, ja hänen pelikuntoaan pidettiin kyseenalaisena. 49ersilla oli samassa tilaisuudessa myös ykkösvaraus, jonka he käyttivät Utahin yliopiston pelinrakentajaan Alex Smithiin.


title: Frank Gore

text: Gore oli toisen kautensa alusta lähtien vakituinen aloittaja 49ersin miehistössä. Maaliskuussa 2015, kymmenen 49ersissa pelatun kauden jälkeen, hän siirtyi kolmivuotisella sopimuksella Indianapolis Coltsiin. Gore on valittu viidesti NFL:n tähdistöotteluun Pro Bowliin, kausilla 2006, 2009, 2011, 2012 ja 2013.


title: Tuntematon hieroja

text: Tuntematon hieroja on suomalainen viihdeohjelma, jonka ensimmäinen, ja ainut jakso esitettiin Jimillä vappuna 1. toukokuuta 2012. Ohjelmassa kaksi kilpailijaa asetetaan sokkoina julkisuuden henkilön hierottaviksi, ja heidän täytyy vihjeiden perusteella selvittää hierojansa henkilöllisyys. Ohjelmaa juontaa Janne Kataja, ja sen ensimmäisessä jaksona hierojana toimi kirjailija Roman Schatz. Ohjelmaa luvattiin jatkaa jos ohjelman Facebook-sivulla olisi 50 000 tykkäystä.


title: János Áder

text: János Áder (unkariksi "Áder János", s. 9. toukokuuta 1959 Csorna) on unkarilainen poliitikko ja eräs Fidesz-puolueen varhaisia johtajia. Vuonna 2009 hänet valittiin Euroopan parlamenttiin. Unkarin parlamentti valitsi hänet 2. toukokuuta 2012 Unkarin uudeksi presidentiksi. Hän seuraa tehtävässä Pál Schmittia, joka erosi virasta kun hänen tohtoriväitöskirjansa todettiin plagiaatiksi.


title: Moustache (Half a Scissor)

text: Moustache (Half a Scissor) on Mr. Oizon toinen studioalbumi. Se julkaistiin 4. lokakuuta 2005 ja on jatkoa kuusi vuotta aikaisemmin ilmestyneelle "Analog Worms Attackille". Toisin kuin "Analog Worms Attackissa", tässä albumissa käytettiin pelkästään tietokoneääniä. Pian albumin julkaisun jälkeen Mr. Oizon silloinen levy-yhtiö F Com Records julkaisi, että piti albumia lähinnä roskana verrattuna sen edeltäjään, eivätkä arvostelijat pitäneet albumin experimentalismista tai siinä esiintyyvistä teemoista. Ainoastaan yksi albumin single, "Stunt", julkaistiin ja pian Mr. Oizo erosi F Comilta ja liittyi myöhemmin Ed Bangerille.


title: Markus Weissenberger

text: Markus Weissenberger (s. 8. maaliskuuta 1975, Lauterach, Itävalta) on itävaltalainen jalkapalloilija, pelipaikaltaan keskikenttäpelaaja. Hän edustaa tällä hetkellä Itävallan Bundesliigassa pelaavaa LASK Linziä.


title: Markus Weissenberger

text: Weissenbergerin isoveli Thomas Weissenberger on entinen ammattilaisjalkapalloilija.


title: Markus Weissenberger

text: Weissenberger on pelannut LASK Linzissä vuodesta 2008 lähtien, edustettuaan sitä ennen TSV 1860 Müncheniä, Arminia Bielefieldiä ja Eintracht Frankfurtia. Maajoukkuedebyyttinsä hän teki vuonna 1999, ja on sen jälkeen pelannut toistaiseksi 29 A-maaottelua.


title: Markus Weissenberger

text: Weissenberger valittiin Itävallan joukkueeseen vuoden 2008 EM-kilpailuihin, mutta hän joutui jäämään sivuun turnauksesta polvivamman vuoksi.


Jääkiekon alle 19-vuotiaiden Euroopan-mestaruuskilpailut oli vuosittain jota pelattiin vuosina 1968–1976. Vuodesta 1977 kisat muuttuivat alle 18-vuotiaiden Euroopan-mestaruuskilpailuiksi ja alettiin pelata virallisia alle 20-vuotiaiden MM-kisoja.


We’ll Meet Again – The Very Best of Vera Lynn on britannialaisen laulajan Vera Lynnin kokoelma-albumi vuodelta 2009. Levyn kappaleet on äänitetty vuosien 1936 ja 1959 välisenä aikana.


title: Ammattiliitto Nousu

text: Ammattiliitto Nousu ry (entinen "Nordea Unioni Suomi", ) eli Nousu on Nordeassa ja sen tytäryhtiöissä työskentelevien ammattiliitto, johon kuuluu noin 7 000 toimihenkilöä, esimiestä ja asiantuntijaa. Nousu on keskusjärjestö STTK:n ja UNI Global Unionin jäsen sekä osa Union in Nordeaa, joka on Suomen, Norjan, Ruotsin, Tanskan ja Puolan nordealaisten muodostama yhteistyöelin. Nousu on sopijaosapuolena rahoitusalan työehtosopimuksessa.


title: Ammattiliitto Nousu

text: Nousu perustettiin 2. helmikuuta 2002 ja joulukuuhun 2010 asti yhdistys toimi osana Ammattiliitto Suoraa. Suora yhdistyi vuoden 2011 alussa Toimihenkilöunionin kanssa muodostaen Ammattiliitto Pron. Nousu järjesti asiasta jäsenäänestyksen, jossa 80 prosenttia vastusti liittymistä uuteen liittoon. Nordealaiset kokivat, että finanssiala jää suuressa liitossa liian pieneksi sektoriksi, joten Nousu irtautui fuusiosta ja siitä muodostettiin itsenäinen ammattiliitto. STTK hyväksyi Unionin jäsenliitokseen 12. tammikuuta 2011.


title: Ammattiliitto Nousu

text: Yhdistyksen vuonna 2009 valitsema 30 henkinen edustajisto käytti myös ylimenokauden aikana 2011-2013 aikana Nousun ylintä päätösvaltaa. Edustajiston puheenjohtajana toimi Sirkku Pääkkönen Rovaniemeltä ja varapuheenjohtajana Pasi Järvinen Helsingistä. Vuoden 2013 vaaleissa edustajiston puheenjohtajaksi valittiin Tuula Muukkonen Turusta ja varapuheenjohtajaksi Kristiina Widenius Helsingistä.


title: Ammattiliitto Nousu

text: Nousun hallituksen kuuluivat ylimenokaudella puheenjohtaja Kari Ahola, varapuheenjohtajat Marja Yliniemi ja Laura Kuparinen sekä 10 jäsentä, jotka valittiin vaalipiireittäin. Kevään 2013 vaaleissa puheenjohtajien määrää vähennettiin kolmesta kahteen. Puheenjohtajana jatkaa kauden 2013-2016 Kari Ahola. Varapuheenjohtajaksi valittiin Tarja Furuholm.


title: Ammattiliitto Nousu

text: Keväällä 2016 valittiin hallinto vaalikaudelle 2016-2019. Edustajiston puheenjohtajina jatkoivat Tuula Muukkonen ja Kristiina Widenius. Samoin liiton puheenjohtajat Kari Ahola ja Tarja Furuholm jatkoivat tehtävissään ilman vastaehdokkaita.Liiton toimistossa työskentelee seitsemän henkilöä. Liiton toiminnanjohtajana toimii Minna Ahtiainen.


title: Nuotiosammal

text: Nuotiosammal ("Funaria hygrometrica") on lehtisammallaji, joka kuuluu nuotiosammalten ("Funaria") sukuun ja nuotiosammalten heimoon ("Funariaceae").


title: Nuotiosammal

text: Nuotiosammal on pienikokoinen (1 - 3 senttimetriä). Sillä on leveät lehdet, joissa on selvä keskisuoni. Sen aika kookas itöpesäke on pitkän ja kellanpunaisen pesäkeperän päässä.


title: Nuotiosammal

text: Nuotiosammal on runsaasti itiöivä pioneerilaji, joka kasvaa esimerkiksi palaneella maalla, paljailla kalkkipitoisilla paikoilla, kasvihuoneissa ja betorakenteissa, usein ihmisen luomilla kasvupaikoilla.


title: Nuotiosammal

text: Nuotiosammal on kosmopoliitti. Suomessa se on yleinen ja runsaslukuinen koko maassa. Se puuttuu vain yläpaljakalta.


title: Arvid Göransson Horn af Kanckas

text: Arvid Göransson Horn af Kanckas (1590 Vuorentaan kartano, Halikko – 16. helmikuuta 1653 Vuorentaan kartano, Halikko) oli Uudenmaan ja Hämeen läänin maaherra.


title: Arvid Göransson Horn af Kanckas

text: Hornin vanhemmat olivat Göran Henrikinpoika Horn ja Brita Hansdotter, jonka vanhemmat olivat amiraali Hans Larsson Björnram sekä Ingeborg Boije af Gennäs.


title: Arvid Göransson Horn af Kanckas

text: Arvid Horn kirjoittautui 5. lokakuuta 1609 Wittenbergin yliopistoon, jossa hän opiskeli jonkin aikaa. Vuosina 1612-1616 hän oli ratsumies ja myöhemmin korpraali suomalaisessa ratsuväessä. Vuonna 1617 hän oli Jaakko de la Gardien värvätyn rykmentin henkikomppanian vänrikki. Horn oli 1619 kapteenina karjalaisessa jalkaväkikomppaniassa. Hän oli 1623 Hämeen läänin jalkaväen everstiluutnantti ja Karjalan jalkaväessä saadessaan tehtäväkseen Porin rykmentin perustamisen helmikuussa 1626. Samalla hänet ylennettiin everstiksi.


title: Arvid Göransson Horn af Kanckas

text: Horn johti perustamaansa rykmenttiä Puolan sodassa avustettaessa piiritettyä Mewen kaupunkia 11.-21. syyskuuta 1626 sekä linnoitetun kaupungin puolustuksessa. Kahden viikon piirityksen jälkeen hän luovutti kaupungin puolalaisille 3. heinäkuuta 1627, jolloin kolme porilaiskomppaniaa poistui kaupungista. Horn joutui sotavankeuteen, josta vapauduttuaan hän oli Narvan käskynhaltijana 5. tammikuuta 1633. Hänet määrättiin Uudenmaan ja Hämeen läänin sekä myöhemmin Hämeen läänin maaherraksi 14. lokakuuta 1634, mistä tehtävästä hän erosi 22. kesäkuuta 1637. Horn oli Turun hovioikeuden varapresidenttinä 7. kesäkuuta 1650, missä tehtävässä hän oli kuolemaansa saakka 16. helmikuuta 1653. Hänet on haudattu Halikon kirkossa olevaan sukukalmistoon.


title: Arvid Göransson Horn af Kanckas

text: Horn avioitui 1620 Ingeborg Kurckin (k. 1648) kanssa. Vaimon vanhemmat olivat ratsumestari Knut Jönsson Kurck ja Brita Gylta. Horn avioitui uudelleen Tukholmassa 28. heinäkuuta 1650 Elisabet Sparren kanssa. Toisen puolison vanhemmat olivat valtaneuvos Johan Eriksson Sparre ja Anne Urne. Kumpikin avioliitto oli lapseton.


title: Mihály Iglói

text: Mihály Iglói (alun perin Ignácz Mihály, 5. syyskuuta 1908 – 4. tammikuuta 1998) oli unkarilainen juoksuvalmentaja. Iglói valmensi maailmanmaineeseen muun muassa 1950-luvun unkarilaiset keskimatkojen juoksijat Sándor Iharos, István Rózsavölgyi, László Tábori sekä 1960-luvun yhdysvaltalaiset Bob Schul ja Jim Beatty. Kaiken kaikkiaan Iglóin valmennettavat saavuttivat 49 maailmanennätystä.


title: Mihály Iglói

text: Mihály Iglói oli 1930-luvulla Unkarin keskimatkojen maajoukkuejuoksija. Hän osallistui vuoden 1936 Berliinin olympialaisten 1500 metrille karsiutuen alkuerissä. Hän oli mukana elokuussa 1939 unkarilaisen MAC Clubin tehdessä 4x1500 metrillä maailmanennätyksen ajalla 15.55,4.


title: Mihály Iglói

text: Maailmansodan aikaan Mihály Iglói oli Unkarin armeijassa. Sodan jälkeen vuoteen 1950 mennessä hänestä tuli kommunistiseksi muuttuneen Unkarin armeijan urheiluseuran Budapestin Honvedin valmentaja.


title: Mihály Iglói

text: Ensimmäiset maailmanennätykset hänen oppilaansa saavuttivat samassa lajissa kuin hän itse eli 4x1500 metrillä, kun kvartetti Garay, Béres, Rozsavolgyi ja Iharos teki uudet ennätykset peräkkäisinä vuosina 1953 ja 1954. Sen jälkeen ennätysten parannus tapahtui Iglóin valmennettavien omilla juoksuilla. Toukokuussa 1955 Sándor Iharos paransi belgialaisen Gaston Reiffin 3 000 metrin ennätystä aikaan 7.55,6. Vuoden 1955 loppuun mennessä Iharos oli ottanut nimiinsä 1 500 metrillä, 3 000 metrillä, kahdella maililla ja 5 000 metrillä. Näistä 2000 metrin ennätys kesti pisimpään eli kesään 1962, jolloin ranskalainen Michel Jazy rikkoi Iharoksen ennätysajan. László Tábori puolestaan alitti kolmantena miehenä maailmassa maililla neljän minuutin haamurajan. Kaikkiaan vuonna 1955 Iglóin suojatit saavuttivat yhdeksän ME:tä.


title: Mihály Iglói

text: Vuonna 1956 eli Melbournen olympiavuonna ajateltiin, että Iglóin suojatit ottavat merkittävän osan keskimatkojen olympiamitaleista marras-joulukuussa 1956 pidettävissä yleisurheilutapahtumissa. Heinäkuussa 1956 Sándor Iharos teki 10 000 metrillä uuden ME:n. Igloin suojateille kävi kuitenkin toisin. Vain pari viikkoa ennen kisoja käynnistyi Unkarin kansannousu, jonka Neuvostoliiton miehitysjoukot pian ja verisesti tukahduttivat. Unkarin olympaiurheilijoille tilanne oli mieltä järkyttävä. Niinpä Sándor Iharos jäi pois kilpailuista ja kaksi muuta unkarilaistähteä István Rózsavölgyi ja László Tábori karsiutuivat loppukilpailuista.


title: Mihály Iglói

text: Hyvin monet unkarilaisurheilijat ja -valmentajat eivät palanneet kotimaahansa kommunistiseen Unkariin, vaan jäivät maanpakolaiseksi. Näin toimivat myös Mihály Iglói ja hänen valmennettavistaan László Tábori. He siirtyivät Yhdysvaltoihin. Mihály Iglói aloitti valmennustyön kalifornialaisessa Los Angeles Track Clubissa.


title: Mihály Iglói

text: Samana aikaan Yhdysvalloissa oli nousemassa lahjakas keskimatkojen juoksijasukupolvi. Helmikuussa 1962 Iglóin valmennettava Jim Beatty alitti hallikisoissa ensimmäisenä neljä minuuttia. Myöhemmin Beatty juoksi ME:t 2 000 metrillä niin hallissa kuin ulkoradalla. Toinen valmennettava Bob Schul saavutti vuoden 1964 Tokion olympialaisissa 5 000 metrillä olympiakultaa. Niin Beatyn kuin Schulin huippuvaiheen urat jäivät kuitenkin varsin lyhyiksi johtuen loukkaantumisista. Muita nimekkäitä amerikkalaisia valmennettavia olivat Jim Grelle, Dyrol Burleson. Molemmat heistä olivat Tokion olympialaisten 1 500 metrin finaalissa saavuttamatta kuitenkaan aivan kärkisijoja.


title: Mihály Iglói

text: Myöhemmin Iglói valmensi myös kalifornialaista Santa Monica Track Associationin urheilijoita. Hänen oleskelunsa Yhdysvalloissa oli vakiintunut 1960-luvun alussa. Niinpä hän sai maan kansalaisuuden vuonna 1963.


title: Mihály Iglói

text: Igloin maine huippuvalmentajana oli levinnyt 1960-luvun alussa hyvin laajalle. Niinpä keväällä 1962 Suomen Urheiluliitto kutsui hänet Suomeen Vierumäelle jakamaan oppejaan suomalaisille kestävyysjuoksijoille ja heidän valmentajilleen. Vierailu oli ajallisesti lyhyt, mutta antoi epäilemättä uusia ajatuksia sen ajan huippu-urheiluvalmennuksesta.


title: Mihály Iglói

text: Vuonna 1970 Mihály Iglói siirtyi vielä Kreikkaan valmentajaksi, mutta yhtä näkyvää kansainvälistä menestystä hänen kreikkalaiset suojattinsa eivät enää saavuttaneet kuin unkarilaiset 1950-luvun ja yhdysvaltalaiset 1960-luvun valmennettavat.


title: Mihály Iglói

text: Iglóin valmennussysteemi perustui täysin intervalleihin. Vedot olivat maltillisia. Nopean juoksun kyky säilyi koko ajan. Hänen valmennuksessaan vedot saattoivat olla hyvin lyhyitä; vain 200 metrin mittaisia, mutta toistoja oli useita pienin palautuksin 50–60 kertaa. Toki valmennukseen kuului koviakin vetoja. Iglóilla oli harjoittelun mottona: ""Väsymystä ei voi välttää, se täytyy kestää.""


title: Mihály Iglói

text: Kommunistinen hallinto Unkarissa kukistui vuodne 1990 aikana. Mihály Iglói päättikin palata kotimaahansa 84 vuotiaana vuonna 1993.


title: Neovenator

text: Neovenator ("uusi saalistaja") on Euroopasta hävinnyt dinosaurus. "Neovenator" löydettiin 1978. Se luokitellaan joskus heimoon Neovenatoridae, ja joskus heimoon Carcharodontosauridae. Neovenatoridae-heimon jäsenet ovat sukua myös "Megalosaurukselle".


title: Neovenator

text: Noin 70 prosenttia "Neovenatorin" luurangosta on löydetty. Se oli hyvin virtaviivainen eläin. Kallo oli kapea ja sillä on erittäin suuret sierainonkalot. Välileuanluun viiden hampaan järjestely osoittaa sen olleen sukua "Allosaurukselle". "Neovenatorin" pituudeksi on arvioitu 6-10 metriä.


title: Titanosauria

text: Titanosaurit (Titanosauria tai Titanosauroidea) on hävinnyt sauropodien ryhmä. Siihen kuuluvilla dinosauruksilla oli tyypillistä pitkä kaula, suuri koko ja luunystyt tai luulevyt. Se oli menestynein ja viimeisin sauropodiryhmä. Lajeja eli Pohjois-Amerikassa, Etelä-Amerikassa, Euroopassa, Aasiassa ja Australiassa. Ne ilmestyivät varhaisliitukaudella ja kuolivat sukupuuttoon myöhäisliitukaudella.


title: Painajaisakatemia

text: Painajaisakatemia () on yhdysvaltalaisen Dean Loreyn kirjoittama kolmiosainen nuortenkirjasarja. Ensimmäinen osa, "Painajaisakatemia", ilmestyi suomeksi vuonna 2010 (englanniksi vuonna 2007) ja saavutti heti suuren suosion. Toinen osa, Hirviöiden kosto, ilmestyi suomeksi 2011 ja viimeinen osa, Hornan hirviöt, suomeksi 2012. Kaikki kirjat ovat Otavan kustantamia.


title: Painajaisakatemia

text:
Kirjan päähenkilö on Charlie Benjamin-niminen poika. Charlie on melko yksinäinen ja opiskelee kotona, koska ei voi mennä tavalliseen kouluun. Hän näkee painajaisia, ja päästä tietämättään hirviöitä porteista sisään niiden omasta maailmasta, Hornasta. Charlien ainoa vaihtoehto on lähteä Painajaisakatemiaan koulutettavaksi, sillä hänellä on "kyky". Akatemiassa hän saa kaksi uutta ystävää, Violetin ja Theodoren. Nuoria odottaa paljon huimia seikkailuja, kun he mm. pelastavat Charlien vanhemmat Hornan pahimpien hirviöiden kynsistä (1. kirja), hakevat Akatemian Vartijalle parantavaa maitoa hirviöiden luolasta (2. kirja) ja hankkivat Charlielle taianomaisen miekan taistellakseen Hornan vaarallisinta hirviötä vastaan (3. kirja).
Charlie on 13-vuotias poika, joka ei ole koskaan elänyt tavallista elämää. Hänellä ei ole ystäviä ja kaikki hänen vanhempiaan lukuun ottamatta vierastavat ja pelkäävät häntä. Charlien ainoa mahdollisuus on päästä Painajaisakatemiaan opiskelemaan kykynsä käyttöä. Charlie paljastuu "kaksivoimaiseksi" eli henkilöksi, joka pystyy sekä avaamaan portteja, että taistelemaan hirviöitä vastaan. Hän ei alkuun pidä tästä erikoislaatuisesta ja harvinaisesta kyvystä yhtään, koska kokee olevansa entistä pahempi kummajainen. Hänen lisäkseen vaan Painajaisakatemian rehtori on kaksivoimainen. Charlien noviisiase on pistomiekka, samoin hänen kadettiaseensa. Painajaishallinon johtaja, herra Drake haluaa koko sydämestään "rajatuttaa" Charlien, eli leikkauttaa tämän niin, että hän menettäisi kykynsä. Rehtori, Rex ja Tabitha kuitenkin tekevät Draken aikeet tyhjiksi. Alkuun Charlie ei kykene hallitsemaan kykyään, mutta onnistuukin lopulta siinä, (päästettyään tosin melkein Barakkasin Maan pinnalle...)


title: Painajaisakatemia

text: Theodore on Charlien paras ystävä, ainakin omien sanojensa mukaan. Hän on hyvin päättäväinen ja tunteellinen, vaikka esittääkin kovaa. Hän käyttää mielellään parin kirjaimen pituisia lyhenteitä ja ärsyyntyy, jos joku yrittää keksiä niitä ennen häntä. Theodore haluaa - enemmän kuin mitään muuta - olla karkottaja, isänsä tavoin. Hän kuitenkin paljastuu manaajaksi vastoin tahtoaan. Theodore vihaa manauskykyään, mutta oppii lopulta arvostamaan sitä. Samoin hänen isänsä kohtelee poikaansa kylmästi, koska tämä ei ole karkottaja.


title: Painajaisakatemia

text: Violet on Charlien ja Theodoren paras ystävä. Hän rakastaa yli kaiken piirtämistä ja piirtää mielellään lohikäärmeitä, koska pystyy pitämään ne kynänsä avulla aisoissa - toisin kuin ne hirviöt, jotka tulivat eräänä yönä portista hänen taloonsa ja surmasivat Violetin äidin. Violet on karkottaja, vaikka luuli ensin syntyneensä manaajaksi. Hänen noviisiaseensa on pieni tikari, kadettiaseensa puolestaan iso tappara. Violet on luonteeltaan vaativa, rohkea ja kova. Hän ei aluksi pidä yhtään Brookesta, koska tämä yrittää Violetista olla koko ajan olevinaan. Myöhemmin Violet kuitenkin alkaa suhtautua Brookeen ystävällisemmin.


title: Painajaisakatemia

text: Brooke on 15-vuotias henkeäsalpaavan kaunis tyttö ja Painajaisakatemian eliittijärjestäjä. Hän seurustelee lihaksikkaan ja komean Geoff Lenchin kanssa, joka on myös järjestäjä. Brooke on alkuun koppava ja inhoaa Charlieta, mutta muuttaa mielensä tämän suhteen Charlien pidettyä Brooken puolia Nimettyjen luolassa.


title: Painajaisakatemia

text: Rexford ("Rex") on Painajaisakatemian kenttäagentti ja karkottaja. Hän on cowboy, joten kutsuu kaikkia karkottajaoppilaitaan karjapaimeniksi. Rex on rohkea, viileä ja suorasukainen. Hän on aivan ihastunut Tabithaan, ja toivoisi tunteen olevan molemminpuoleinen. Rex ei lainkaan pidä Näpistä, ja ärsyyntyy usein tämän viisaista puheista ja vakavuudesta. Rex pitää Charliesta paljon, ja vastustaa jyrkästi hänen rajaamistaan. Rexin aseena ovat lasso ja miekka.


title: Painajaisakatemia

text: Tabitha on yksi Painajaisakatemian aikuismanaajista. Hän auttoi Charlieta avaamaan ensimmäisen porttinsa (johtaja Draken käskystä) joka avautui Barakkasin palatsiin. Tabitha ei viidentoista manaajan avustuksellakaan pystynyt sulkemaan voimakasta porttia, mutta Charlie pystyi, ja leikkasi täten vahingossa Barakkasin käden poikki. Rex on varsin ihastunut Tabithaan, mutta tämä pitää Rexiä pikemminkin rasittavana kuin hurmaavana.


title: Painajaisakatemia

text: Näppi (joksi häntä melkein kaikki kutsuvat) on Rexin ja Tabithan järjestäjä (eli henkilö, joka vastaa ryhmästään ja jakaa käskyjä, koska hänellä itsellään ei ole kykyä). Näppi oli aikoinaan kaikkein voimakkain, kaksivoimainen Charlien tavoin, mutta menetti 13-vuotiaana kykynsä ja myös vanhempansa. Rex ja muut kiusasivat häntä, koska pitivät häntä itsekkäänä. Katkeroituneena Näppi avasi vahingossa portin Verminionin palatsiin. Tämä valehteli Näpille, joka päästi hänet Maan pinnalle, ja näin Verminion tappoi Näpin perheen ja muut kaupungin asukkaat. Painajaishallinnon silloinen johtaja kutsui häntä "pedoksi joka oli pakko pysäyttää", ja niin Näppi rajattiin. Hän vihaa Charlieta, koska tämä on "kaapannut hänen paikkansa" kaksivoimaisena, Akatemian voimakkaimpana opiskelijana, tosin tahtomattaan. Näpin ase oli onyksikivikahvsinen sirppi. 2. kirjassa Näppi saa kykynsä takaisin ja nuortuu taas lapseksi juotuaan Vartijalle tarkoitettua hydraemon voimaa antavaa maitoa. Saatuaan kykyynsä takaisin Näppi tappaa Verminionin kostona vanhempiensa kuolemasta, mutta liittyy pian sen jälkeen muiden Nimettyjen rinnalle kutsumaan Viidettä. 3. kirjassa Näppi saa Viideltä "lahjaksi" uuden, hirviömäisen muurahaisen ulkomuodon.


title: Painajaisakatemia

text: Painajaisakatemian rehtori on Charlien tavoin kaksivoimainen. Hän on erittäin taitava taistelija ja pystyy avaamaan portteja pelkällä nopealla kädenheilautuksella. Hän pitää Charlien puolia eikä anna häntä mistään hinnasta rajattavaksi. Huimapään ase on metallinen, taitettava sauva.


title: Painajaisakatemia

text: Reginald Drake on Painajaishallinnon itsekeskeinen ja ylpeä johtaja, jolla ei ole kykyä. Hänen oikea kätensä on Theodoren isä, karkottajakenraali William Puukko. Drake haluaa palauttaa "järjestyksen" Akatemiaan, joten haluaa kitkeä kaksivoimaiset maailmasta. Hän on monesti yrittänyt saada Charlien rajattavaksi ja kerran jopa melkein tappanut tämän - mutta on aina epäonnistunut. Draken edeltäjiä Hallinnon johdossa ovat olleet Arthur Höyhensaari ja johtaja Dyer.


title: Painajaisakatemia

text: Olga on Charlien suojeleva ja rakastava äiti. 1. kirjassa Charlie avasi unissaan portin ja päästi läpi matkijan, hirviön joka esiintyi hänen äitinään. Rex kuitenkin paljasti hirviön ja karkotti sen takaisin Hornaan. Barrington on Charlien suojeleva ja vahva isä. Hän rakastaa poikaansa lujasti, ja sarjan alussa tokaisikin Rexille, kun tämä oli Tabithan ja Näpin kanssa lähdössä viemään Charlieta Hornaan: ""Jos teette pojalleni pahaa... Mitä tahansa, vaikka hänelle tulisi vain naarmu rystysiin... Koko maailmassa ei ole paikkaa, johon voisitte piiloutua minun raivoltani. Onko selvä?""


title: Painajaisakatemia

text: Barakkas on 1. Nimetty, Hornan hirviöiden valtias, joka elää 6. eli sisimmällä kehällä. Hänen nimensä tulee siitä, että hän on epävakaa, helposti raivostuva luonne. Barakkas on eräänlainen härkä, jossa on ihmismäisiä piirteitä, kuten kädet. Barakkas muistuttaa paljon Minotaurusta. Hänellä on sininen iho, oranssit silmät ja raskaat kaviot, jotka nostattavat liekkejä joka askeleella. Barakkasin taikaesine on musta, punaisena kimalteleva rannerengas, jolla voi muiden taikaesineiden tavoin viestiä muiden Nimettyjen kanssa, ja kaikilla neljällä taikaesineellä voi kutsua Viidennen. Barakkas on tulen valtias, ja hänen oikea nimensä on Tuli.


title: Painajaisakatemia

text: Verminion on 2. Nimetty valtias, joka elää myös sisimmällä kehällä. Hänen nimensä tulee siitä, ettei hän aina pidä sanaansa. Verminion on valtava taskurapu, jolla on harmaa nahka täynnä kullankeltaisia juovia. Hänen saksensa pystyvät leikkaamaan melkein mitä vain - ja siten vaikka tappamaan ihmisen. Verminionin taikaesine on musta, kiiluva kaulanauha. Verminion on veden valtias, oikealta nimeltään Vesi, eli Rapu.


title: Painajaisakatemia

text: Slagurron on 3. Nimetty valtias. Hän elää sisimmällä kehällä ja viihtyy useimmiten vain maan alla. Hänen nimensä tulee siitä, että hän on muodonmuuttaja. Aiemmin hän valehteli Charlielle nimekseen Slagurron Muuttumaton, jonka perusteella hän olisi luotettava kuin kallio. Slagurron on jättiläismäinen mato, jolla on tuhansia jalkoja ja poranterää muistuttava pää. Hän pystyy puskemalla murentamaan vaikka betonia! Slagurronin taikaesine on musta vyö. Hän on maan valtias, Mato.


title: Painajaisakatemia

text: Tyrannus on 4. ja viimeinen Nimetty valtias. Hän elää muiden Nimettyjen tavoin sisimmällä kehällä. Hänen nimensä tulee siitä, että hän on päästään sekaisin, ja mm. riimittelee hullunkurisia lentäviä lauiseita ja pesee kielellään omia korviaan. Hän on jättimäinen kullanhohtoinen lepakko, jolla on pitkät kynnet, kulmahampaat ja siipien kärkiväli on samaa luokkaa kuin Jumbojetilla. Tyrannuksen taikaesine on mustankimaltava sormus. Hän on ilman valtias, ja hänen oikea nimensä on Ilma, eli Lepakko.